text:
Subhaneke ya Allâh tealeyte yâ Rahman ecirnâ mine’n-nâr bi afvike yâ Rahmân
Subhaneke ya Râhiym tealeyte yâ Kerim ecirnâ mine’n-nâr bi afvike yâ Rahmân
Subhaneke ya Hâmid tealeyte yâ Hâkim ecirnâ mine’n-nâr bi afvike yâ Rahmân
Subhaneke ya Mecid tealeyte yâ Melik ecirnâ mine’n-nâr bi afvike yâ Rahmân
Subhaneke ya Kuddüs tealeyte yâ Selâm ecirnâ mine’n-nâr bi afvike yâ Rahmân
Subhaneke ya Mü’min tealeyte yâ Müheymin ecirnâ mine’n-nâr bi afvike yâ ahmân
Subhaneke ya Âziz tealeyte yâ Cebbâr ecirnâ mine’n-nâr bi afvike yâ Rahmân
Subhaneke ya Mütekebbir tealeyte yâ Hâlık ecirnâ mine’n-nâr bi afvike yâ Rahmân
Subhaneke ya Evvel tealeyte yâ Âhir ecirnâ mine’n-nâr bi afvike yâ Rahmân
Subhaneke ya zâhir tealeyte yâ Bâtın ecirnâ mine’n-nâr bi afvike yâ Rahmân
Subhaneke ya Bâri tealeyte yâ Musâvvir ecirnâ mine’n-nâr bi afvike yâ Rahmân
Subhaneke ya Tevvâb tealeyte yâ Vehhâb ecirnâ mine’n-nâr bi afvike yâ Rahmân
Subhaneke ya Bâis tealeyte yâ Vâris ecirnâ mine’n-nâr bi afvike yâ Rahmân
Subhaneke ya Kâdim tealeyte yâ Mukim ecirnâ mine’n-nâr bi afvike yâ Rahmân
Subhaneke ya Ferd tealeyte yâ Vitr ecirnâ mine’n-nâr bi afvike yâ Rahmân
Subhaneke ya Nur tealeyte yâ Settâr ecirnâ mine’n-nâr bi afvike yâ Rahmân
Subhaneke ya Celil tealeyte yâ Cemil ecirnâ mine’n-nâr bi afvike yâ Rahmân
Subhaneke ya Kâhir tealeyte yâ Kâdir ecirnâ mine’n-nâr bi afvike yâ Rahmân
Subhaneke ya Melik tealeyte yâ Muktedir ecirnâ mine’n-nâr bi afvike yâ Rahmân
Subhaneke ya Alim tealeyte yâ Âllâm ecirnâ mine’n-nâr bi afvike yâ Rahmân
Subhaneke ya Aziym tealeyte yâ Gâfur ecirnâ mine’n-nâr bi afvike yâ Rahmân
Subhaneke ya Hâlim tealeyte yâ Vedud ecirnâ mine’n-nâr bi afvike yâ Rahmân
Subhaneke ya Şehid tealeyte yâ Şâhid ecirnâ mine’n-nâr bi afvike yâ Rahmân
Subhaneke ya Kebir tealeyte yâ Müteâl ecirnâ mine’n-nâr bi afvike yâ Rahmân
Subhaneke ya Nur tealeyte yâ Lâtif ecirnâ mine’n-nâr bi afvike yâ Rahmân
Subhaneke ya Semi’ tealeyte yâ Kefil ecirnâ mine’n-nâr bi afvike yâ Rahmân
Subhaneke ya Kârib tealeyte yâ Bâsiyr ecirnâ mine’n-nâr bi afvike yâ Rahmân
Subhaneke ya Hâkk tealeyte yâ Mübin ecirnâ mine’n-nâr bi afvike yâ Rahmân
Subhaneke ya Râuf tealeyte yâ Râhiym ecirnâ mine’n-nâr bi afvike yâ Rahmân
Subhaneke ya Tâhir tealeyte yâ Müteâhhir ecirnâ mine’n-nâr bi afvike yâ Rahmân
Subhaneke ya Mücemmil tealeyte yâ Mufâddil ecirnâ mine’n-nâr bi afvike yâ Rahmân
Subhaneke ya Müzhır tealeyte yâ Mün’im ecirnâ mine’n-nâr bi afvike yâ Rahmân
Subhaneke ya Deyyân tealeyte yâ Sultân ecirnâ mine’n-nâr bi afvike yâ Rahmân
Subhaneke ya Hânnân tealeyte yâ Mennân ecirnâ mine’n-nâr bi afvike yâ Rahmân
Subhaneke ya Ehâd tealeyte yâ Sâmed ecirnâ mine’n-nâr bi afvike yâ Rahmân
Subhaneke ya Hâyy tealeyte yâ Kâyyum ecirnâ mine’n-nâr bi afvike yâ Rahmân
Subhaneke ya Adl tealeyte yâ Hâkem ecirnâ mine’n-nâr bi afvike yâ Rahmân
Subhaneke ya Ferd tealeyte yâ Kuddûs ecirnâ mine’n-nâr bi afvike yâ Rahmân
ecirnâ mine’n-nâr bi afvike yâ Rahmân
Esmaül Hüsna İlahi Dinle Oku
Subhaneke ya Allâh tealeyte yâ Rahman ecirnâ mine’n-nâr bi afvike yâ Rahmân


c: text/html

text: 1Gbü gara sïkpï, wü kpara te ewü ngbü ero jiase fü miri ka wü Rüma, de wü gara siti wü kpara, ngbü ta ekoro kpaka Yesu, teka adi eje ngari Me gögömö na. 2Te wü Farusi de wü mürü rïrï wu bala, fü ewü akpo da edi ngü te Yesu, gü ba, "Komoko la ngbü ezü e de wü siti kpara, te ewü le rïrï ka Me de, neh teka ne?" 3Te Yesu wu ngü la, fü ah ayia amala ngü fü ewü gbü mani, gü ba, 4"Te mü de wü kambiliki esaka mü teke ʼburuve, fü bibiri na esüka ewü adürü la, mü ena amere baye? Mü ena ace engu, de ah dürü fï bala? Aʼa! Mü ena ayia ace mene ewü teke bala nzükpa de füh ye menewa ne sela, fü mü anü, teka agïrï engu de te dürü ne. Mü ena anü agïrï engu bala, bala, zalü te mü ena amaka engu, alügü esüka wü bu ye feke. 5Te mü maka kambiliki ka-mü la eyi, mü ena angbü de mere tadu. Fü mü aza kambiliki ka-mü la, abï engu esügü mü, 6adu di, alügü kpa esüka wü bu ye. Fü mü aï wü awuba mü de wü ajï-kötï ka-mü, gü ba, 'Ani ngbü de tadu, angü kambiliki ka-ni, ta te dürü ne, ni maka eyi.' " Dela mani te Yesu mala fü wü mürü rïrï la. 7Fü ah adu amala gara ngü fü ewü, gü ba dene, "Ma ngbü emala fü yi dene zu ngü. Me ena angbü de mere tadu, teka siti kpara biringbö, te ena afü maguma ye, adu ale ngü ka Me. Kpah bala, tadu la ena afa nda mere bi wü kpara, te ewü ngbü efï, gü ba, 'Ani de wü züka kpara ka Me me-ani. Ani mere siti ngü nda-ani de.' " 8Fü Yesu adu amala kpah gara mani fü wü kpara la, gü ba, "Gara würüse ta ladü, te di de jiase esaka ye nzükpa. Te bibiri na dürü la, ah ena amere baye? Ah ena anü asiya wa, aka sa kambü ʼburu, da egïrï jiase ka-ye la kpekpeke, zalü te engu ena amaka. Ah ena adi bala de? 9Te engu maka jiase ka-ye la eyi, ah ena angbü de mere tadu, aï wü mürü ye, de wü awuba ye, amala fü ewü, gü ba, 'Ani ngbü de tadu, angü jiase ka-ni, ta te dürü ne, ni maka eyi.' 10Ma ngbü emala fü yi dene zu ngü. Me de wü malayïka ka-ye ʼburu ena angbü kpah de mere tadu, te siti kpara biringbö ena ace siti ngü ka-ye, adu ale ngü ka Me." 11Fü Yesu adu amala kpah gara ngü mani fü ewü, gü ba, "Gara komoko ta ladü de wü di ye ʼbasu, ʼburu wü jaji komoko. 12Gbü gara sïkpï, fü sidi ye ayia amala ngü fü wö ye, gü ba, 'Wö ni deyï, ye to nda-ni e-nga-kpa, te ni ena amaka te gara sidi nga ye, te ye ena akpi la.' Fü wö ye na adu aza wü e ka-ye la, agafa fü ewü ʼbasu mini ake enga ni ye. 13Fütanga sïkpï mba cüküʼdaye, fü sidi ye la ayia acïnzï wü e ka-ye la ʼburu asidi, aza jiase la, ayia ace gba wö ye, anü kpa te gara sü nengete. Fü ah angbü eröfö ngü ye, da endondoro kpala, asiti wü jiase ka-ye la ʼburu ʼdaaa, teka wü tadu ka füh kotö ne. 14Te engu siti wü jiase la nza tete ʼburu, fü mere kpïrï tala ayia atï gbü sü la. Fü cïnga arï tete afa sü, angü gara e te engu ena azü nda tïne ma. 15Fü ah ayia anü kpaka gara kpara gbü sü la, ayi-tata, de ah to tima fü ni. Fü kpara la ale, ato tima fefe, teka fü ah adi eceka kpï fütanga wü mba ka-ye. 16Fü ah angbü eceka wü mba, te ewü ngbü ezü ca-e ka-wü la, fü gümü e la akpo kpah da emere engu. Angü kpara biringbö te ena ato e-mazü fefe na nda ma. 17Fütanga ngü la, fü fïngangü kaka adu afü te-ye, gü ba, 'Ööö, ni ngbü ekpi ka tala sene kükürü, neh teka ne? Ceka la, kpa gba wö ni, wü kpara ka tima kaka kpala ngbü ezü züka e, esika di, gbü wü sïkpï ʼburu. 18Te ah bala la, ni ena adu ka-ni adu kpaka wö ni, fü ni amala fefe, gü ba, "Wö ni deyï, ni mere siti ngü eyi gbü jia Me, gbü jia ye kpah mini. 19Ah tï fü ni angbü baka ye ye tïne de. Ye za ni, ye o tïne bü baka kpara ka tima ka-ye." ' 20Fü engu ayia aza kaje, angbü edu ka-ye kpaka wö ye. Baka te engu di la mba ce ede kötï nengete, fü jia wö ye na ayia atï tete kpala. Fü cïcïnga na arï te wö ye. Fü ah ayia ale woro, amaka te-wü ake di kpa te kaje kpala. Fü ah atï tete, afaka engu de mere lele. 21Fü mbarase la ayia amala ngü fü wö ye, gü ba, 'Wüba, ma mere siti ngü eyi gbü jia Me, gbü jia mü kpah mini. Ah tï fere angbü baka ye mü, ne tïne de.' 22Fü wö ye na ayia kere, amala ngü fü wü kpara ka tima ka-ye, gü ba, 'Wü kpe kere kere kpa ekötï, wü koro de züka bongo fefe, de ah to te-ye. Wü za kpah tüngü, wü to te jikpakpa, de wü za kpah kamaka, wü to gbü lölö na. 23Wü nü, wü za enga yiti, te zege azege de mü te ye la, wü mörö, de ani zü karama. Angü ani de tadu teka ye ni, te du koro ne. 24Angü ye ni ne dürü ta eyi adürü, fü ani adu amaka engu enatikine dene. Ah ba e te engu kpi ta akpi, fü ah adu azükü gbü kpi la.' Fü ewü akpo de karama la, tïne de mere tadu. 25Amba, gina mbarase ka komoko la ngbü ta ka-ye agbü yï, da emere tima. Etamurago, te engu du koro tete gbamari ede kötï, fü ah aje ri wü kpara, te ewü ngbü ebï ci, da elo bï. 26Te engu je ngü la bala, fü ah aï gara kpara ka tima ka-wü, ayi-tata, gü ba, 'Mere ngü la ngbü emere te-ye bala teka ne?' 27Fü kpara ka tima la alügü ngü fefe, gü ba, 'Ngü la ngbü emere te-ye kükürü de! Enga ni ye, ta te dürü ne, ah du koro me-ye. Fü wö ye aza züka enga yiti, amörö fefe, angü engu du koro eyi de züka küte ye.' 28Gina mbarase, te mü je ngü la bala, fü maguma mü ayia asiti. Mü le akoro kpaka ewü la de. Te wö ye na wu ngü la bala, fü ah akoro kpakaka na, andaʼba te-ye fefe, de ah akoro kpaka ani gbü karama la. 29Fü mbarase la ace ka-ye kpo. Fü ah amala ngü fü wö ye, gü ba, 'Wüba, mü je la ri ra ne. Ma ngbü ele ta-ngü te mü sene gügü. Wü rïrï ka-mü ʼburu, te mü ngbü eto fere ne, ma ngbü emere ewü amere. Amba mba enga meme bane, te mü to fere, teka fü a azü de wü awuba ra ne, mü to kpah de. 30Mü ceka la, enatikine ye mü te du koro ne, ah siti ta jiase ka-mü ʼburu teka ngü ka wü jaji würüse, fü mü adu aza bü züka enga yiti ka-mü, amörö fefe? Mü mere ngü la bala neh teka ne?' 31Fü wö ye na andaʼba te-ye fefe, gü ba, 'Enga ra, nih nda-nih ake nih ma sene, teka wü sïkpï ʼburu. Wü e ka-ra ne ʼburu, wüh de wü e ka-mü. 32Amba enatikine, enga ni mü, ta te dürü ne, du koro eyi. Te di bala, ah tï fü nih amere karama, angbü de mere tadu tekaka na de? Angü ah gegege baka ta te engu kpi akpi, fü ah adu azükü gbü kpi la.' " Dela wü mani ta te Yesu mala fü wü mürü rïrï ne.

robotstxt: allowed

filter: keep


text: 1Ta gügü, te enga gina, o Me o kotö ne la de, Yesu Kurisito ladü. Ah ka-ye de Ri Me. Ah ka-ye kpah Me. Wüh ngbü ta ake Me te enga gina. 3Te Me mere kpï ake tö, ah to tima la ʼburu esaka Yesu, de ah mere tima la ʼburu me-ye. Te ah bala la, Yesu ka-ye de kpara, te mere tö ake kpï, de wü e gbü ye, ʼburu me-ye. 4Fü Me atima engu füh kotö ne, de ah nü, ah küwa wü kpara, da elofo sü maguma ewü. 5Angü wü kpara füh kotö ne ngbü ʼburu gbü biti. Ri Me ka-ye ba Ra-sü te ngbü esü da eliki biti la. Gara wü kpara le Ra-sü la nda-wü de, amba ah ngbü esü ka-ye fï bü asü. Wüh tï atïrï engu nda-wü de. 6Te Yesu koro füh kotö ne, fü Me ayia atima gara kpara ka-ye de ïrï ye Yüwane Mürü Babatïza, kpa engagira nü fefe, o Yesu kpo de tima la de. 7Me tima Yüwane, de ah mala nga Ra-sü la fü wü kpara. Fü Yüwane angbü erï dofo, gü ba, "Ah le de wü kpara ʼburu fü maguma wü, wüh le ngü ka Ra-sü la." 8Gara wü kpara fï ta nda-wü, gü ba, Yüwane me-ye de Ra-sü la. Amba ah bala de. Yüwane ka-ye de kpara te emala nga Ra-sü la fü wü kpara. 9Ra-sü la, ah ka-ye Yesu, te ena alofo maguma wü kpara füh kotö ʼburu. 10Yesu o wü kpara füh kotö ne ʼburu me-ye. Amba, te engu koro füh kotö ne, wü kpara le ngü kaka nda-wü de. 11Wüh bï engu gbü nguwa wü Yïsarayele. Amba wü Yïsarayele la le ngü kaka nda-wü kpah de. 12Amba teka mene wü kpara ʼburu, te ewü to maguma wü eyi fü Yesu ne, Yesu fü ewü eyi ba wü di Me. 13Mü tï afü te-mü ba ye Me de tete-mü nda-mü de. Ah ba e te wüh ngbü eyaka kpara füh kotö ne nda de. Me ena afü mü me-ye, fü ah ao mü ba ye ye. 14Fü Ri Me la adu afü te-ye, aza küte baka nih, wü kpara füh kotö ne. Fü ah angbü esüka nih. Ah ka-ye de kpara te gü tamu züka maguma ka Me fü nih, da emala zu ngü ka Me fü wü kpara. De-a, wü mürü tima kaka, a wu engu cu de jia a. A wu kpah mere wazi kaka, gü ba, engu zu de biri Ye Me biringbö. 15Yüwane Mürü Babatïza, wu engu kpah kpo. Fü ah angbü emala ngü kaka fü wü kpara, gü ba, "Yesu ka-ye de kpara, ta te ni mala nganga na fü wü, gü ba 'Kpara te ena akoro sidi nga ni ne, wawazi na fa nda-ni ka, angü engu ta kü ladü o wüh bï ni la de.' " Dela ngü ta te Yüwane mala teka Yesu. 16Yesu Kurisito ka-ye de kpara te gü tamu züka maguma ka Me fü nih. Teka ngü kaka-na, nih küwa eyi. Nih ena amaka kpah mere bi wü züka ngü, teka ngü kaka. 17Me to ta Rïrï ka-ye fü wü Yïsarayele esaka Müse. Amba züka ngü te Yesu to fü nih ne, ah fa nda Müse ka. Angü Yesu ngbü emala zu ngü ka Me fü nih fanü fanü, gü ba, "Me le nih fa sü." 18Kpara biringbö te wu Me de jia ye nda ma. ʼDuwa Yesu Kurisito kpikpi ye, angü engu de Ye Me, te ngbü ka-ye ake Me. Ah wu Me me-ye, fü ah akoro amala ngü ka Me fü nih fanü fanü. 19Yüwane Mürü Babatïza ngbü ta erï dofo fü wü kpara. Fü gara wü kpara angbü efï nda-wü, gü ba, engu de kpara, te Me tima teka aküwa ani ne. Fü wü angbe cögbörö kpara ka wü Yïsarayele, te ewü ngbü agbü Yerüsalema ne, ayia aje ngü la. Fü ewü atima wü kpara kpaka Yüwane. Wüh tima wü mürü gele, kpah de wü kpara te ewü ele ta-ngü te ewü, gbü nguwa wü Levi ne. Fü wü kpara la akoro kpaka Yüwane, ayi-tata, gü ba, "Ye de neh da? Ye de Kurisito, te Me gü ba, ni ena atima teka aküwa ani ne?" 20Amba Yüwane cere nga ye nda de. Fü ah amala nga ye fü ewü mbölö, gü ba, "Aʼa. Ni de Kurisito nda-ni de." 21Fü ewü adu kpah ayi-tata, gü ba, "Ye de neh da? Ye de mürü dofo Ïlïya?" Yüwane gü ba, "Bala de. Ni de Ïlïya nda-ni kpah de." Wüh gü ba, "Ye de mere mürü dofo, ta te wü mürü dofo ba ngüngü na ne?" Yüwane gü ba, "Aʼa. Ni de mürü dofo la nda-ni de." 22Wüh gü ba, "Te di bala, ye ngbü erï dofo, neh baye baye? Ye di nda-ye de neh da? Ah le fü ani adu alügü zu ngü fü wü kpara, te ewü tima ani ne. Ye ena agü tüngü ye, neh fe?" 23Yüwane gü ba, "Ma de kpara ta te mürü dofo Yïsaya ba ngüngü gbü Ngari Me, gü ba, 'Me ena atima kpara, te ena angbü etü gü, da emala ngü de mere ri ye, gü ba, "Wü reke kaje fü Mere Miri," ne.' " 24Gara wü Farusi ta kpah ladü esüka wü kpara, te wüh tima ewü kpaka Yüwane ne. Fü wü Farusi la ayia ayi-ta Yüwane, gü ba, 25"Te ye gü ba, 'Ni de Kurisito de, ni de Ïlïya kpah de, ni de mere mürü dofo la kpah de,' te di bala, ye ngbü eto babatïza fü wü kpara, neh baye baye?" 26Yüwane gü ba, "Ma ngbü eto babatïza fü wü kpara ne de ngu kükürü, teka areke kaje fü Mere Miri. Angü Miri engu ne ladü esüka yi sene, amba yi wu engu nda-yi de. 27Ah ena akpo de tima ka-ye tïtïne. Ah de mere kpara fere, angü wawazi fa nda-ra ka. Ma be te ma ena angbü ba labï kaka nda-ra la de." 28Dela ngü ta te Yüwane mala teka Yesu, gbü lakï te engu ngbü eto babatïza fü wü kpara gbü gara kötï de ïrï ye Betanïya, te di kpa etangu mere ngu de ïrï ye Yürüdene ne. 29Baka te kpï seke tete, o Yüwane mürü Babatïza ngbü de wü kpara ka-ye, fü ah awu Yesu te ngbü ekoro. Fü Yüwane ayia amala ngü fü wü kpara ka-ye la, gü ba, "Yi ceka komoko la, ah baka Kambiliki ka Me, te ena akpi teka afa wü kpara gbü siti ngü ka-wü. 30Ah de kpara ta te ma mala ngüngü na fü yi, gü ba, 'Kpara te ena akoro sidi nga ra ne, ah de mere kpara, te fa ra ka, angü ah ka-ye kü ladü, o wüh bï ra la de.' 31Ma wu engu gügü nda-ra de. Ma wu engu mba tïtïne. Amba si-ngü te ma koro ato babatïza fü yi tete de ngu ne, ah teka areke kaje fefe, kpah da egü tamu ngü kaka fü yi. 32Ma wu engu, teka Nzïla Wazi Me, te koro agbü kpï baka mö, arü gbü nzönzö. 33Te ah ena adi ta bala de la, de bane ma wu engu nda-ra de. Angü Me, te tima ra, de ma to babatïza fü yi de ngu ne, mala ta ngü fere me-ye, gü ba, 'Ma ena awu Nzïla Wazi ni, te ena akoro arü gbü nzö gara kpara. Kpara engu la, ah de kpara te ni tima engu, de ah koro, ah to babatïza de Nzïla Wazi ni, Me,' ne. 34Ma wu ngü la cu de jia ra. Fü ra adu agara tatamu kpah fü yi, gü ba, 'Engu de Ye Me.' " Dela ngü ta te Yüwane mala fü wü kpara ka-ye, teka Yesu, te di baka Kambiliki ka Me. 35Gbü gara sïkpï, fü Yüwane Mürü Babatïza adu angbü kpah kpala, de wü gara kpara ka-ye ʼbasu. 36Fü Yüwane awu Yesu te ngbü ekoro. Fü ah amala ngü fü wü kpara ka-ye de ʼbasu ne, gü ba, "Yi ceka komoko la, ah baka Kambiliki ka Me!" 37Te wü kpara de ʼbasu ne je ngü la, fü ewü ayia kürrrü, afa nga Yesu. 38Fü Yesu ayia afü te-ye, aceka ewü te ewü ngbü efa nga ye ne. Fü ah amala ngü fü ewü, gü ba, "Wü ngbü egïrï, neh ene?" Fü ewü alügü ngü fefe, gü ba, "Mere kpara, ye ngbü engbü neh siye?" 39Yesu gü ba, "Yi koro la ekoro, fü yi awu." Fü ewü anü akoro awu sü, te Yesu ngbü engbü tete. Ngü la mere te-ye gbü lö-ra bala ka tamurago. Fü ewü angbü de ewü, zalü ekoro di gbü biti. 40Esüka wü kpara de ʼbasu la, gara de Anderïya, enga ni ye Sïmüna Petero. 41Fü Anderïya ayia ʼduwa, anü amaka Sïmüna, amala ngü fefe, gü ba, "A maka Kurisito, te Me tima engu teka aküwa nih ne eyi!" 42Fü Anderïya aza Sïmüna, akoro di kpaka Yesu. Fü Yesu aceka Sïmüna, amala ngü fefe, gü ba, "Mü de Sïmüna ye Yona. Ma ena afü ïrï mü la, ao Petero." (Ah ba e te ewü gü ba, kpeke kpara baka da.) Fütanga ngü la, fü wü Anderïya ake Sïmüna, bete gara kiri wü la, akpo ʼduwa da elala gbü nga Yesu. 43Fütanga ngü te wüh mere ne, fü ewü adu ara. Fü kpï aseke. Fü Yesu afï ngü, gü ba, ni ele adu agbü Galïlaya. O wüh nü la de, fü ah ayia anü amaka gara komoko de ïrï ye Fïlïpo, te di de kpara ka Betesayïda, kpah baka wü Anderïya ake Petero. Fü ah amala ngü fefe, gü ba, "Mü koro, mü lala gbü nga ra." Fü Fïlïpo ayia ale. 45Fütanga ngü la, fü Fïlïpo ayia anü amaka gara kiri ye, de ïrï ye Natanïyele, amala ngü fefe, gü ba, "Ani maka Kurisito eyi, kpara ta te wü Müse ba ta ngü kaka gbü Ngari Me, gü ba, 'Me ena atima engu teka aküwa ani ne.' Ïïrï na de Yesu, kpara ka Nazareta, ye Yüsefa." 46Natanïyele gü ba, "Ho! Dene ne töndö ngü ne? Mere züka ngü tï eyi akoro gbü Nazareta?" Fïlïpo gü ba, "Ye koro la ekoro, de ye ceka cu de jia ye." Fü ewü ayia anü akoro kpaka Yesu. 47Te Yesu wu Natanïyele te ngbü ekoro, fü ah ayia amala ngü, gü ba, "Kpara la, ah de züka enga Yïsarayele, te mani di tete ma." 48Natanïyele gü ba, "Ye wu ni neh baye baye?" Yesu gü ba, "Ni wu ye tïne, te ye ngbü esa rü de kpane, o Fïlïpo ï ye la de ne." 49Fü Natanïyele ayia agüka, agü ba, "Mere kpara, mü wu ngü ʼburu! Mü de Ye Me! Mü de Mere Miri ka wü Yïsarayele!" 50Yesu gü ba, "Ye fü te-ye, le ngü ka-ni bü kere ne, teka ngü te ni mala fü ye, gü ba, 'Ni wu ye esa rü de kpala' ne? Ye ena awu wü gara kpeke ngü, te fa engu la!" 51Fü Yesu adu amala ngü fü ewü ʼburu, gü ba, "Ngü te ma emala fü yi ne, ah de zu ngü. Te gara, ma ena agü tamu ngü ka Me agbü kpï fü yi. Fü yi awu ra, te ma di baka ʼbeʼbe te wü malayïka ka Me ngbü ekoro agbü kpï, da edu fefeh na."


text: 1Ti mbi, a-ita, mbi lingbi ti tene tënë na ala pepe tongana ti so mbi yeke tene tënë na azo so ayeke na Yingo ti Nzapa; me mbi tene tënë ni na ala tongana ti so a yeke tene tënë na azo ti dunia so, wala na azo so aga oko na Christ, me ala ngba akete molenge na lege ti mabe. 2Ngu ti me laa mbi mu na ala ti nyon, mbi mu na ala kpengbango kobe pepe, ngbanga ti so ala lingbi ti te ni pepe. Ataa fadeso, ala lingbi nga ti te ni pepe, 3ngbanga ti so ala ngba lakue ti sara ye gi tongana ti azo ti dunia so. So tënë ti kota be na papa angba na popo ti ala so, so afa atene, ala yeke sara ye gi na lege ti azo ti dunia so pepe? Ala yeke sara ye gi tongana ti azo kue pepe? 4So mbeni zo na popo ti ala atene: “Mbi yeke ti mbi zo ti Paul” si mbeni atene: “Mbi yeke ti mbi zo ti Apolos”, so sarango ye tongana ti azo kue laa pepe? 5Apolos ayeke zo wa? Paul ayeke zo wa? Ala yeke gi azo ti kua so Nzapa amu ala ti sara si ala, azo ti Korente ama na be. Zo oko oko na popo ti azo ti kua ni asara gi ye so Kota Gbia amu na lo ti sarango ni. 6Mbi laa mbi lu ye, Apolos atuku ngu na ndö ni, me Nzapa asara si ye ni asigigi si amai. 7Tongaso, zo so alu ye ayeke ye pepe, zo so atuku ngu na ndö ni ayeke nga ye pepe; me kota ye ni ayeke Nzapa so asara titene ye ni amai. 8Zo so alu ye na zo so atuku ngu na ndö ni, ala kue ayeke gi legeoko. Fade Nzapa ayeke mu na zo oko oko futa ti lo alingbi na kua so lo sara. 9Biani, e na Nzapa laa e yeke sara kua oko, ala yeke tongana yaka ti Nzapa. Ala yeke nga tongana da ti Nzapa. 10Na lege ti nzoni be so Nzapa asara na mbi, mbi sara kua tongana nzoni wakode ti sarango da; mbi leke gere ti da ni si mbeni zo nde asara da na ndö ni. Me ayeke nzoni zo oko oko asara hange na lege so lo yeke sara da na ndö ti gere ti da ni. 11Mbeni zo alingbi ti leke mbeni gere ti da nde pepe, gi gere ti da so a leke ni kozo awe, so ayeke Jésus Christ. 12Na ndö ti gere ti da ni, ambeni zo asara da na lôro, wala na wen ti nginza wala na atêne ti ngangu ngere, ambeni asara ti ala da ni na keke wala na amara ti holengo pere nde nde. 13Fade a yeke fa kua ti zo oko oko na le ti azo kue na lango ti fango ngbanga. Na lango ni so, fade wâ ayeke tara kua ti zo oko oko ti fa wala kua ni ayeke nzoni wala sioni. 14Zo so asara da si da ni angba, fade lo yeke wara futa ti kua ti lo. 15Zo so da ti lo agbi, fade lo yeke wara ye pepe, lo wani lo yeke soo kuâ, me lo yeke soo kuâ ni tongana ti zo so asigigi na ya ti wâ. 16Ala hinga pepe atene, ala yeke da ti Nzapa si Yingo ti Nzapa aduti na be ti ala? 17Tongana mbeni zo abuba da ti Nzapa, fade Nzapa ayeke buba lo. Biani, da ti Nzapa ayeke nde si ayeke nzoni kue, ala laa ayeke da ti Nzapa ni. 18Ayeke nzoni mbeni zo ahanda tere ti lo wani pepe: tongana mbeni zo na popo ti ala abaa ti lo atene, ni yeke na ndara tongana ti azo ti dunia so, ayeke nzoni lo ga zo ti gbogbolinda, tongaso si lo ga taa zo ti ndara. 19Biani, ndara ti azo ti dunia so ayeke ye ti buba na le ti Nzapa. A su na ya ti Mbeti ti Nzapa, atene: “Lo yeke gbu azo ti ndara na lege ti mayere ti ala wani.” 20A kiri a su nga, atene: “Kota Gbia ahinga tënë ti be ti azo ti ndara; lo hinga lo tene, tënë ni ayeke gi asenge senge ye.” 21Ndani laa, ayeke nzoni zo oko apika kate ti lo ndali ti mbeni zo pepe, ngbanga ti so ye kue ayeke ti ala, a-ita: 22ataa Paul, ataa Apolos wala Sefas, ataa dunia, ataa fini wala kuâ, ataa ye ti laso wala ti kekereke. Ye kue ayeke ti ala, 23me ala, ala yeke ti Christ si Christ ayeke ti Nzapa.


text: 1Mbi Paul, mbi yeke watokua ti Jésus Christ na lege ti so be ti Nzapa aye, mbi na ita Timothée 2si e tokua mbeti so na a-ita, azo ti Nzapa so ayeke na gbata ti Kolose, ala so ama na be na Christ si ala ga oko na lo. Ayeke nzoni Nzapa Babâ ti e asara nzoni be na ala si amu na ala siriri. 3Tongana e yeke sambela ndali ti ala, e yeke mu singila lakue na Nzapa, Babâ ti Kota Gbia ti e Jésus Christ. 4Biani, e ma tënë ti mabe ti ala so ala yeke na ni na Jésus Christ nga na yengo so ala ye na azo ti Nzapa kue. 5Na ndembe so taa-tënë so ayeke Nzoni Tënë asi kozoni na popo ti ala, na ya ti tënë ni, ala ma tënë ti ye so ala zia be ti e ti ku na yayu. Ye so ala zia be ti ku asara si ala zia be ti ala na ndö ti Jésus Christ si ala ye azo ti Nzapa. 6Nzoni Tënë asi na popo ti ala, azo ti Kolose. Na ndö ti dunia kue, Nzoni Tënë ni ayeke gue gi na nduzu si azo ayeke baa aye ti peko ni. Ye ni ayeke gi tongaso na popo ti ala, ti londo na ndembe so ala yamba Nzoni Tënë ni si ala hinga taa-tënë na ndö ti lege so Nzapa ayeke sara nzoni be na azo. 7Epafras, mba ti e zo ti kua so e ye lo mingi afa tënë so na ala; lo yeke nga taa zo ti kua ti Christ ndali ti ala. 8Lo fa nga na e tënë ti ndoye so Yingo azia na be ti ala. 9Ndani laa, ti londo na lango so e ma tënë so, e nga, e ngba ti sambela lakue ndali ti ala. E yeke hunda na Nzapa titene lo sara si ala hinga tënë ti be ti lo kue kue kue si ala wara ndara kue na hingango ye so Yingo ti lo ayeke mu na azo. 10Tongaso, fade dutingo ti ala ayeke lingbi na ti so be ti Kota Gbia aye si ala sara ye so anzere na be ti lo. Ye ti peko ni ayeke so ala yeke sara mara ti anzoni ye nde nde si hingango so ala hinga na Nzapa ayeke gue lakue na nduzu. 11Fade Nzapa ayeke sara titene ala kpengba mingi na lege ti ngangu ti lo so ayeke fa gonda ti lo. Tongaso, na ya ti aye ti ngangu kue, ala lingbi ti gbu ngangu, ala kanga be ti ala ti ku. 12Na ngia na be, ala mu singila na Nzapa Babâ so asara si ala lingbi ti wara anzoni ye so lo leke ndali ti azo ti lo na ya ti lumiere. 13Nzapa azi e na gbe ti ngangu ti makonzi ti vukongo ndo si lo zia e na ndo so Molenge ti lo so lo ye lo mingi ayeke gbia daa. 14Na lege ti Molenge ti lo, lo zi e na ya ti sioni si lo zi siokpari na li ti e kue. 15Christ ayeke limo ti Nzapa so zo ade ti baa lo pepe; lo yeke kozo Molenge, lo yeke na li ti aye so kue Nzapa asara. 16Na lege ti lo, Nzapa asara aye so kue ayeke na yayu na aye so kue ayeke na sese, aye so zo ayeke baa na aye so zo ayeke baa pepe, ayingo so aduti gbia, ala so ayeke makonzi na ala so ayeke na komandema. Nzapa asara aye kue na lege ti Christ, ndali ti Christ. 17Christ ayeke ando daa kozoni na ye kue, ye kue angba ti duti gi na lege ti lo. 18Lo laa lo yeke li ti Eglize so ayeke tere ti lo, ye kue ato nda ni na lege ti lo; lo laa lo zingo na kuâ kozo titene, na ya ti ye kue, lo duti na kozo ndo. 19Biani, Nzapa ayeda ti duti kue kue kue na ya ti Molenge ti lo. 20Nzapa ayeda nga si songo akiri na popo ti lo na aye ti dunia kue na lege ti Molenge ti lo. Lo mu siriri na aye kue na lege ti mene ti Molenge ti lo so ayuru na ndö ti keke ti kroa. Tongaso, songo akiri na popo ti lo na aye kue, ataa aye ti sese, ataa aye ti yayu kue. 21Ala azo ti Nzapa, ala yeke ando azo so akangbi na lo, ala yeke awato ti lo ndali ti sioni tënë ti be ti ala nga na aye ti kirikiri so ala sara. 22Me fadeso, na lege ti Molenge ti lo so amu tere ti zo si akui, songo akiri na popo ti ala na Nzapa. Tongaso, ala lingbi ti luti na le ti Nzapa tongana azo so ayeke nde si ayeke nzoni kue, azo so tënë ayeke na li ti ala pepe, azo so mbeni ye ti sioni ayeke na tere ti ala pepe. 23Me alingbi ala ngba na lege ti mabe, ala luti ngangu na ndö ni si ala kpengba. Na ndembe so ala ma Nzoni Tënë, ala wara lege ti zia be ti ala ti ku, ala zia lege ni, ala hon nde pepe. A fa Nzoni Tënë so na azo ti dunia kue si mbi Paul, mbi ga zo ti kua ti fango Nzoni Tënë ni. 24A-ita, fadeso, mbi yeke na ngia ndali ti pasi so mbi yeke baa ndali ti ala, ngbanga ti so na lege ti pasi ni, mbi yeke hunzi tanga ti pasi ti Christ so lo baa ndali ti Eglize so ayeke tere ti lo. 25Mbi ga zo ti kua ti Eglize alingbi na kua so Nzapa amu na mbi ti sara ndali ti ala: kua ni ayeke kua ti fango tënë ti Nzapa kue kue kue. 26Nzapa ahonde tënë ni ngu na ngu na azo kue si lo zi le ni fadeso na azo ti lo. 27Nzapa aye si ala hinga mosoro na gonda so lo leke na hondengo ni ndali ti azo so ayeke azuife pepe. Ye so lo leke ayeke so: Christ ayeke na be ti ala si ala zia be ti ala ti ku titene ala duti ande na ya ti gonda ti lo. 28Tënë ti lo laa e yeke fa na azo. E yeke mu wango na azo kue si e yeke fa na ala ye na lege ti ndara kue, tongaso si zo oko oko na lege ti gango so lo ga oko na Christ aga kangba na lege ti Yingo. 29Ndali ni, mbi yeke sara kua si mbi yeke tiri ti hunzi kua ni na ngangu so Christ amu na mbi, ngangu so asara si mbi kpengba na ya ti kua ni.


text: 1A-ita, na ndembe so mbi gue lani na ndo ti ala kâ, mbi sigigi na ala nda ti taa-tënë ti Nzapa so angba na hondengo ni; mbi tene tënë na ala na lege ti angbongboro tënë wala atënë ti ndara pepe. 2Biani, so mbi yeke na popo ti ala, mbi ye ti hinga mbeni ye nde pepe, gi Jésus Christ oko, Jésus Christ so a fâ lo na ndö ti keke ti kroa. 3Ndani laa, so lani mbi yeke na popo ti ala, ngangu atia mbi, mbeto asara mbi si tere ti mbi ado mingi. 4Tënë ti mbi na fango ye ti mbi ayeke pepe tongana ti azo so ayeke mu atënë ti ndara ti zo ti woko na be ti amba ti ala, me atënë ti mbi ayeke ngangu ti Yingo ti Nzapa so ayeke woko be ti zo. 5Tongaso, mabe ti ala aluti na ndö ti ndara ti azo pepe, me na ndö ti ngangu ti Nzapa. 6Andaa, tënë ti mbi ayeke tënë ti ndara so mbi yeke fa ni na azo ti Christ so aga kangba na lege ti mabe awe. Ndara ni ayeke ndara ti azo ti dunia so pepe wala ndara ti ala so ayeke na komandema na ndö ti dunia so. Ti azo ni, fade a yeke hunzi ala kue kue kue. 7Mbi yeke fa tënë ti ndara ti Nzapa so zo ahinga ni pepe, so lo honde ni na azo. Nzapa aleke tënë ti ndara ni kozo si dunia abaa gigi, ti sara si e wara gonda daa. 8Mbeni oko na popo ti ala so ayeke na komandema na ndö ti dunia so ahinga tënë ti ndara ni pepe. Tongana ala hinga ni fade, ka ala fâ Kota Gbia na ndö ti keke ti kroa pepe, Kota Gbia so alingbi na gonda. 9Me, tongana ti so Mbeti ti Nzapa atene: “Ye so le ti zo abaa pepe, ye so mê ti zo ama pepe, ye so tënë ni aga na li ti zo pepe, Nzapa aleke ni ndali ti azo so aye lo.” 10Me Nzapa asigigi na nda ti tënë so na e na lege ti Yingo. Biani, Yingo ayeke gi nda ti aye kue, ataa ye so ahonde na ya ti be ti Nzapa. 11Zo wa laa ahinga ye so ayeke na be ti zo? Gi yingo ti zo so ayeke na ya ti lo laa ahinga ni. Ye so ayeke na be ti Nzapa nga, zo oko alingbi ti hinga pepe, gi Yingo ti Nzapa oko laa ahinga ni. 12Ti e, Yingo so e wara ayeke yingo ti dunia so pepe, me ayeke Yingo so alondo na Nzapa titene e hinga anzoni ye so Nzapa ayeke mu na azo na lege ti nzoni be ti lo. 13Tongaso e yeke mu atënë ti ndara ti azo ti tene na tënë ni pepe, me e yeke tene tënë ni na lege ti atënë so Yingo ti Nzapa ayeke fa na e. Nilaa e yeke fa nda ti atënë ti Yingo ti Nzapa na azo so ayeke na Yingo so. 14Zo so ayeke na Yingo ti Nzapa pepe, lo yeke yeda na aye ti Yingo ti Nzapa pepe: aye ni ayeke aye ti buba na le ti lo, lo lingbi ti ma ya ni pepe, ngbanga ti so zo alingbi ti hinga nda ni gi na lege ti Yingo. 15Zo so ayeke na Yingo ti Nzapa alingbi ti hinga nda ti aye kue, me mbeni zo ti hinga nda ti lo ayeke daa pepe. 16Tongana ti so Mbeti ti Nzapa atene: “Zo wa laa ahinga tënë ti be ti Kota Gbia? Zo wa laa alingbi ti fa ye na lo?” Ti e, tënë ti be ti Christ ayeke na be ti e.


text: 1Na ngu baleoko na oku so Tibere ayeke kota gbia ti Rome, Ponse Pilate ayeke govoronere na sese ti Judée, Herode, kota komanda na sese ti Galile, ita ti lo Philippe ayeke kota komanda na sese ti Iture na ti Trakonite si Lisanias ayeke kota komanda na sese ti Abilene; 2Hane na Kaife ayeke akota wayango-sandaga. Tënë ti Nzapa asi na Jean, molenge ti Zakarii na ndembe so Jean ayeke na benyama. 3Lo gue na sese so kue ayeke na yanga ti ngu ti Jourdain, lo to mbela na azo, lo tene: “Ala zia ngbene lege ti sarango ye ti ala, ala wara bateme si Nzapa azi siokpari na li ti ala.” 4Ye so asi alingbi na tënë so ando wayanga-Nzapa Ésaïe atene: “Mbeni zo ayeke dekongo na benyama kâ, atene: ‘Ala leke lege ti Kota Gbia! Ala sara si lege ti lo aluti mbirimbiri! 5Akota du kue ti apopo-hoto, ala kanga ni, akota hoto na akete hoto, ala de ni na sese si ndo ni aga kpangbara; alege so aba bango, ala leke ni si aga mbirimbiri, alege so atêne ayeke daa, ala zi atêne ni si alege ni aga nzoni’, 6tongaso si fade azo kue abaa lege so Nzapa ayeke soo azo na kuâ!” 7Gba ti azo aga na Jean titene lo batize ala si lo tene na ala, lo tene: “Ala, asioni mara ti ngbo! Zo wa laa afa na ala lege ti kpe ngonzo ti Nzapa so ayeke ga so? 8Ala sara ye so afa atene, ala zia ngbene lege ti sarango ye ti ala awe! Ala tene na be ti ala pepe, atene: ‘Abraham ayeke kotara ti e!’ Biani, mbi tene na ala: Nzapa alingbi ti mu atêne so ti sara si aga amolenge ti Abraham! 9Fadeso, do ayeke na gunda ti akeke ti de ni: keke so kue ale nzoni lengo pepe, fade a yeke de ni ti bi na le ti wâ.” 10Gba ti azo ni ahunda Jean, atene: “Nyen laa e lingbi ti sara?” 11Lo kiri tënë na ala, lo tene: “Zo so ayeke na bongo use, ayeke nzoni lo mu mbeni oko na zo so ayeke na ni pepe. Zo so ayeke na ye ti tengo ni, ayeke nzoni lo mu mbeni na zo so ayeke na ni pepe.” 12Azo ti rongo nginza ti lapo nga aga titene Jean abatize ala. Ala tene na lo: “Wafango-ye, nyen laa e lingbi ti sara?” 13Lo tene na ala: “Ye so a hunda na azo ti futa ni, ala hunda mbeni ye na ndö ni pepe.” 14Aturugu nga ahunda lo, atene: “Ti e, nyen laa e lingbi ti sara?” Lo tene na ala: “Ala sara ngangu na azo pepe ti mu nginza ti ala, ala tene nga tënë ti mvene na li ti azo pepe ti mu nginza ti ala, me ala zia be ti ala gi na ndö ti futa ti ala.” 15Azo ni ayeke ku gango ti Mesii si ala kue ayeke hunda tere ti ala, atene: “Jean laa ayeke Mesii ni?” 16Jean akiri tënë na ala kue, atene: “Ti mbi, mbi yeke batize ala na ngu, me lo so lo yeke ga ande, ngangu ti lo ahon ti mbi: mbi kpa zo ti zi akamba ti poro ti gere ti lo pepe. Fade lo yeke batize ala na Yingo-Vuru nga na wâ. 17Lo gbu ye ti pengo na ale ti kobe na maboko ti lo, lo yeke leke ndo ti pikango ale ti kobe ti lo daa. Na pekoni, lo yeke zia ni na ya ti gogoro, me fade lo yeke bongbi aporo ni ti gbi ni na ya ti wâ so ayeke mingo laoko pepe.” 18Jean amu ambeni wango mingi na azo ni ti fa Nzoni Tënë na ala. 19Jean asuku na Herode so lo yeke kota komanda, ngbanga ti so lo mu Herodiade, wali ti ita ti lo si lo sara nga asioni ye mingi. 20Tongaso Herode akiri asara mbeni ye ti sioni so ahon ndoni: lo mu yanga si a gbu Jean, a bi lo na da ti kanga. 21So azo kue awara bateme awe, Jésus nga aga si lo wara bateme. So lo yeke sambela, yanga ti yayu azi, 22Yingo-Vuru azu na ndö ti lo tongana mbipa. Mbeni go alondo na yayu, atene: “Mo yeke Molenge ti mbi so mbi ye mo mingi, be ti mbi anzere na mo mingi.” 23So Jésus ato nda ti kua ti lo, andaa lo yeke nduru na ngu baleota. Azo abaa ti ala atene, lo yeke molenge ti Joseph, molenge ti Eli. 24Eli ayeke molenge ti Matat; Matat ayeke molenge ti Lévi; Lévi ayeke molenge ti Melki; Melki ayeke molenge ti Yanai; Yanai ayeke molenge ti Joseph; 25Joseph ayeke molenge ti Matatias; Matatias ayeke molenge ti Amos; Amos ayeke molenge ti Nahum; Nahum ayeke molenge ti Esli; Esli ayeke molenge ti Nagai; 26Nagai ayeke molenge ti Maat; Maat ayeke molenge ti Matatias; Matatias ayeke molenge ti Semein; Semein ayeke molenge ti Yosek; Yosek ayeke molenge ti Yoda; 27Yoda ayeke molenge ti Yohanan; Yohanan ayeke molenge ti Resa; Resa ayeke molenge ti Zorobabel; Zorobabel ayeke molenge ti Shealtiel; Shealtiel ayeke molenge ti Neri; 28Neri ayeke molenge ti Melki; Melki ayeke molenge ti Adi; Adi ayeke molenge ti Kosam; Kosam ayeke molenge ti Elmadam; Elmadam ayeke molenge ti Er; 29Er ayeke molenge ti Jésus; Jésus ayeke molenge ti Eliezer; Eliezer ayeke molenge ti Yorim; Yorim ayeke molenge ti Matat; Matat ayeke molenge ti Lévi; 30Lévi ayeke molenge ti Siméon; Siméon ayeke molenge ti Juda; Juda ayeke molenge ti Joseph; Joseph ayeke molenge ti Yonam; Yonam ayeke molenge ti Eliakim; 31Eliakim ayeke molenge ti Melea; Melea ayeke molenge ti Mena; Mena ayeke molenge ti Matata; Matata ayeke molenge ti Natan; Natan ayeke molenge ti David; 32David ayeke molenge ti Yese; Yese ayeke molenge ti Obed; Obed ayeke molenge ti Booz; Booz ayeke molenge ti Sala; Sala ayeke molenge ti Nashon; 33Nashon ayeke molenge ti Aminadab; Aminadab ayeke molenge ti Admin; Admin ayeke molenge ti Arni; Arni ayeke molenge ti Hesron; Hesron ayeke molenge ti Peres; Peres ayeke molenge ti Juda; 34Juda ayeke molenge ti Jacob; Jacob ayeke molenge ti Isaac; Isaac ayeke molenge ti Abraham; Abraham ayeke molenge ti Tera; Tera ayeke molenge ti Nahor; 35Nahor ayeke molenge ti Serug; Serug ayeke molenge ti Reu; Reu ayeke molenge ti Peleg; Peleg ayeke molenge ti Eber; Eber ayeke molenge ti Shela; 36Shela ayeke molenge ti Kenan; Kenan ayeke molenge ti Arpaksad; Arpaksad ayeke molenge ti Sem; Sem ayeke molenge ti Noe; Noe ayeke molenge ti Lemek; 37Lemek ayeke molenge ti Matusalem; Matusalem ayeke molenge ti Henok; Henok ayeke molenge ti Yered; Yered ayeke molenge ti Malaleel; Malaleel ayeke molenge ti Kenan. 38Kenan ayeke molenge ti Enos; Enos ayeke molenge ti Set; Set ayeke molenge ti Adam; Adam ayeke molenge ti Nzapa.


text: 1Na ngoi ni so, gba ti azo akiri abongbi tere ti ala. So azo ni ayeke na ye ti tengo ni pepe, Jésus airi adisiple ti lo si lo tene na ala: 2“Mawa ti gba ti azo so agbu mbi, ngbanga ti so na ya ti lango ota so ala yeke na tere ti mbi, ala yeke na ye ti tengo ni pepe. 3Tongana mbi tene, ala kiri na ndo ti ala si mbi mu na ala kobe pepe, fade ala yeke woko na nzara na lege; ambeni ayeke daa so alondo yongoro si aga.” 4Adisiple ti lo akiri tënë na lo: “So e yeke ge na ngonda so, fade e yeke wara kobe na ndo wa ti mu na ala titene ala te si ya ti ala asi?” 5Jésus ahunda ala, atene: “Ala yeke na mapa oke?” Ala kiri tënë na lo: “Mbarambara.” 6Tongaso lo mu yanga na azo ni kue ti duti na sese. Na pekoni, lo mu mapa mbarambara so, lo mu singila na Nzapa, lo fâ ya ni si lo mu na adisiple ti lo ti kangbi ni na azo ni. Nilaa adisiple akangbi ni na azo ni. 7Ala yeke nga na ambeni kete susu. Jésus amu singila na Nzapa ngbanga ti asusu so si lo tene na adisiple ti lo ti kangbi nga ni na azo ni. 8Ala te, ya ti ala asi. Adisiple aro tanga ti anduru kobe ni asi sakpa mbarambara. 9Li ti azo ni ayeke lani saki osio. Na pekoni, Jésus atene na ala ti kiri na ndo ti ala. 10Gi hio na pekoni, lo ko na ya ti ngo, lo na adisiple ti lo si lo gue na sese ti Dalmanuta. 11Afarizien asi si ala to nda ti bingbi tënë na Jésus. Ala ye ti sara si lo ti na ya ti gbanda ti ala; nilaa ala hunda na lo titene lo sara mbeni ye ti kpene ti fa na ala so Nzapa laa atokua lo. 12Jésus awu ngangu si lo tene na ala: “Ngbanga ti nyen si azo ti fadeso ayeke hunda mbeni ye ti kpene so? Mbi tene na ala taa-tënë: fade azo so ayeke baa mbeni ye ti kpene oko pepe!” 13Na pekoni, lo zia ala, lo ko na ya ti ngo si lo fâ ngu, lo gue na mbage ti ngu ni. 14Adisiple ti Jésus agirisa ti mu mapa; ala yeke gi na mapa oko na ya ti ngo ni. 15Jésus amu yanga na ala, atene: “Ala sara hange! Le ti ala akpengba na mama ti mapa ti afarizien na ti Herode!” 16Adisiple atene na popo ti ala: “E yeke na mapa pepe.” 17Jésus ahinga tënë so ala yeke tene na popo ti ala si lo hunda ala, lo tene: “Ngbanga ti nyen ala tene: ‘E yeke na mapa pepe’? Ala de ti hinga ndo pepe? Ala ma ya ti tënë ni pepe? Ala yeke na ndara pepe? 18Le ti ala ayeke daa ti baa na ndo pepe? Mê ti ala ayeke daa ti ma na ndo pepe? Li ti ala agirisa? 19Lani so mbi fâ ya ti mapa oku ti kangbi na azo saki oku, tanga ti anduru ni asi sakpa oke si ala mu ague na ni so?” Ala kiri tënë na lo: “Baleoko na use.” 20Jésus akiri ahunda ala, atene: “Lani so mbi fâ ya ti mapa mbarambara ti kangbi na azo saki osio, tanga ti anduru ni asi sakpa oke si ala mu ague na ni so?” Ala kiri tënë na lo: “Mbarambara.” 21Tongaso Jésus ahunda ala, atene: “Ade ala ma ya ni pepe?” 22Jésus na adisiple ti lo asi na Betsaida; ambeni zo amu mbeni waziba, aga na lo na Jésus si ala voro lo titene lo ndu lo. 23Jésus agbu maboko ti waziba ni si asigigi na lo na ya ti kodro ni. Na pekoni, lo tuku ngu ti yanga ti lo, lo zia na le ti zo ni; lo zia maboko na ndö ti lo si lo hunda lo, atene: “Mo baa mbeni ye?” 24Waziba ni azi le ti lo si lo tene: “Mbi baa azo, ala yeke tongana akeke, me ala yeke tambula.” 25Jésus akiri azia maboko na ndö ti le ti waziba ni si lo baa ndo nzoni: le ti lo azi awe, lo lingbi ti baa ndo fadeso nzoni. 26Tongaso Jésus atene na lo ti kiri na da ti lo; lo tene na lo: “Mo kiri na ya ti kodro ni pepe.” 27Na pekoni, Jésus na adisiple ti lo alondo na ndo so, ala hon na mbage ti akete kodro ti sese ti Sezare ti Philippe. Na lege, lo hunda ala, lo tene: “Azo atene mbi yeke zo wa?” 28Ala kiri tënë na lo: “Ambeni atene mo yeke Jean-Baptiste, ambeni atene mo yeke Élie si ambeni nga atene, mo yeke mbeni wayanga-Nzapa.” 29Jésus ahunda ala, atene: “Me ti ala, ala tene mbi yeke zo wa?” Pierre atene na lo: “Mo yeke Mesii.” 30Tongaso Jésus agboto mê ti ala ngangu ti tene tënë ni na zo oko pepe. 31Na pekoni, Jésus ato nda ti fa ye na adisiple ti lo, lo tene: “Alingbi Molenge ti Zo abaa pasi mingi. Akangba, na akota wayango-sandaga na awafango-ndia ayeke ke lo, ala yeke fâ lo si lango ota na pekoni, lo yeke zingo na kuâ.” 32Lo tene tënë ni na ala polele. Tongaso Pierre airi lo, ague na lo yongoro kete si ato nda ti suku na lo. 33Me Jésus abaa ndo na peko, lo baa adisiple ti lo si lo suku na Pierre, lo tene: “Satan, hon kâ na tere ti mbi, ngbanga ti so bango ndo ti mo ayeke tongana ti Nzapa pepe, me ayeke tongana ti zo.” 34Na pekoni, Jésus airi gba ti azo nga na adisiple ti lo si lo tene na ala: “Tongana mbeni zo aye ti mu peko ti mbi, ayeke nzoni lo zia ti gbu li na ndö ti lo wani, lo yo keke ti kroa ti lo si lo mu peko ti mbi. 35Biani, zo so aye ti soo fini ti lo, fade lo yeke girisa ni; me zo so ayeke girisa fini ti lo ndali ti mbi nga ndali ti Nzoni Tënë, fade lo yeke soo ni. 36Tongana zo awara aye ti dunia so kue si lo girisa fini ti lo, nzoni ye ti nyen laa lo yeke wara na peko ni? 37Nyen laa zo alingbi ti mu ti vo na fini ti lo? 38Biani, azo ti fadeso ake ti ma yanga ti Nzapa, ala yeke sara gi sioni. Tongana mbeni zo asara kamene ti mbi na ti atënë ti mbi na le ti azo ti fadeso, fade Molenge ti Zo ayeke sara kamene ti zo ni na lango so lo yeke ga na ya ti gonda ti Babâ ti lo, na a-ange ti lo so ayeke nde si ayeke nzoni kue.”


text: 1A-ita, tënë na ndö ti amatabisi ti Yingo-Vuru, mbi ye si ala hinga ni nzoni. 2Na ndembe so ala de ando ti hinga Nzapa pepe, a gboto ala ti gue na peko ti anzapa nde so ayeke tene tënë laoko pepe. 3Ndani laa, mbi tene na ala: zo so Yingo ti Nzapa ayeke tene tënë na lege ti lo, lo lingbi ti tene sioni tënë na iri ti Jésus pepe. Tongana Yingo-Vuru ayeke na zo pepe, zo ni alingbi ti tene pepe: “Jésus ayeke Kota Gbia”. 4Amatabisi ayeke nde nde, me ala kue alondo gi na Yingo oko. 5Alege ti sarango na Kota Gbia ayeke nde nde, me Kota Gbia ayeke gi oko. 6Akua ayeke nde nde, me gi oko Nzapa so laa ayeke mu ngangu na azo kue ti sara akua ni kue. 7Yingo ayeke sara kua na ya ti zo oko oko na lege ti matabisi so a mu na zo ni ndali ti nzoni ti atanga ti azo ni kue. 8Yingo ayeke mu na mbeni zo tënë ti ndara si na mbeni zo, lo yeke mu tënë ti hingango ye; 9gi oko Yingo so ayeke mu na mbeni zo matabisi ti mabe; gi oko Yingo so ayeke mu na mbeni zo matabisi ti kaingo kobela; 10lo yeke mu na mbeni zo ngangu ti sarango aye ti kpene; lo yeke mu na mbeni zo lege ti tenengo peko ti tënë ti yanga ti Nzapa; lo yeke mu na mbeni zo lege ti hingango ye so alondo na Yingo na ye so alondo na Yingo pepe; lo yeke mu na mbeni zo lege ti tenengo tënë na ambeni yanga nde so zo ahinga ni pepe; lo yeke mu na mbeni zo lege ti kiringo peko ti ayanga ni na amba ti lo. 11Me gi oko Yingo so laa ayeke sara aye so kue; lo laa lo yeke kangbi amatabisi so kue na azo tongana ti so be ti lo aye. 12Tere ti zo ayeke oko, me ambage ti tere ni ayeke mingi. Ataa so ambage ti tere ti zo ayeke mingi, ala kue abongbi aga gi tere oko. Ti Christ, ye ni ayeke nga gi tongaso. 13Ataa e yeke azuife wala e yeke azuife pepe, ataa e yeke angbaa wala angbaa pepe, e kue e wara bateme ti Yingo oko titene e bongbi e ga tere oko; Nzapa amu na e kue gi oko Yingo so. 14Biani, mbage ti tere oko laa ayeke ngbongboro tere ti zo pepe, me ambage ni mingi laa abongbi aga tere ni. 15Tongana gere atene: “Ka so mbi yeke maboko pepe so, mbi yeke mbage ti tere pepe”, so laa asara si lo ngba mbage ti tere ni pepe? 16Tongana mê atene: “Ka so mbi yeke le pepe so, mbi yeke mbage ti tere pepe”, so laa asara si lo ngba mbage ti tere ni pepe? 17Tongana tere kue ayeke fade gi le, ka zo ayeke ma ndo na nyen? Tongana tere kue ayeke fade gi mê, ka zo ayeke ma fion ti ye na nyen? 18Me Nzapa azia ambage ti tere ti e oko oko na ndo so be ti lo aye. 19Tongana mbage ti tere ti zo ayeke fade gi oko, ka ngbongboro tere ni ayeke na ndo wa? 20Tongaso, ambage ti tere ti zo ayeke mingi, me tere ni ayeke gi oko. 21Le alingbi ti tene na maboko pepe, atene: “Ngba na ti mo ni kâ!” Li nga alingbi ti tene na gere pepe, atene: “Ngba na ti mo ni kâ!” 22Me ambage ti tere so zo abaa ni tongana ye so ayeke na ngangu pepe so, ala laa ayeke bata tere ni na fini. 23Ambage ti tere so na le ti e, e yeke ne ni pepe so, ala laa e yeke ne ala mingi. Ambage ti tere so zo ayeke di iri ni kirikiri pepe so, ala yeke sara nzoni; 24ti atanga ti mbage ti tere so ayeke pendere, tënë ayeke daa pepe. Me Nzapa aleke tere ti zo si lo mu nengo na ambage ti tere ni so azo ayeke ne ni pepe. 25Nzapa asara tongaso titene kangbi aduti na popo ti ambage ti tere ni pepe si ambage ti tere ni oko oko amu maboko na amba ti ala. 26Tongana mbeni mbage ti tere oko ayeke baa pasi, atanga ni kue ayeke baa pasi legeoko na lo. Tongana a ne mbeni mbage ti tere oko, fade ayeke ne nga atanga ni kue. 27Biani, ala kue, ala yeke tere ti Christ, ala oko oko kue ayeke ambage ti tere ti lo. 28Tongaso, lege so Nzapa azia azo na ya ti Eglize laa: kozoni, lo zia awatokua; use ni, lo zia awayanga-Nzapa; ota ni, lo zia awafango-ye; na pekoni, lo zia azo so lo mu na ala matabisi ti sarango aye ti kpene, ti kaingo kobela, ti mungo maboko na amba ti ala, ti dutingo na li ti amba ti ala, ti tenengo tënë na ayanga nde nde so ala hinga ni pepe. 29Azo kue laa ayeke awatokua? Azo kue laa ayeke awayanga-Nzapa? Azo kue laa ayeke awafango-ye? Azo kue laa ayeke sara aye ti kpene? 30Azo kue laa ayeke na matabisi ti kaingo kobela? Azo kue laa ayeke tene tënë na ayanga nde? Azo kue laa ayeke kiri peko ti ayanga ni na amba ti ala? 31Na popo ti amatabisi so Yingo ayeke mu na azo, ala gi lege ti wara amatabisi so ayeke nzoni ahon atanga ni. Me fadeso, mbi yeke fa na ala mbeni lege so ayeke nzoni ahon atanga ni kue.


text: 1Fütanga ngü la, fü wü Yesu ayia ace sü la, anü agbü nga nzö kötï ka Yudaya, anü akö Yürüdene kpa eta ngu. Te wüh koro kpala, fü mere bi wü kpara aci abiti te-wü kpaka Yesu. Fü engu adu akpo da erï ewü, baka te engu ngbü emere gügü ne. 2Fü wü gara Farusi ayia akoro kpaka Yesu, teka are mamaguma. Fü ewü ayi-tata na, gü ba dene, "Yesu deyï, te kpara ce wara ye la, ngü la ena adi esiti gbü jia Me?" 3Fü Yesu adu ayi-ta ewü, gü ba dene, "Müse ba ta ngü fü ani, gbü Rïrï ka Me teka ngü la, gü neh fe?" 4Wüh ga, "Müse le ta eyi, gü ba dene, 'Te komoko ele ace wara ye la, ah le de engu ba köcökpa, ato fü wara ye feke, fü wara ka la ayia ago ka-ye agba wü.' " 5Yesu gü ba dene, "Müse ba ta ngü la bala teka ne de, angü nzö wü kundu yi ta kpekpeke, kpah baka nda-yi! 6Mü nü, mü ceka ngü ta te Müse ba, teka gina wü kpara, te Me o füh kotö ne. Müse gü ba, 'Me mere komoko ake würüse.' 7Fü Me amala ngü fü ewü, gü ba, 'Dela si-ngü te komoko ngbü eyia, ece wö ye ake ni ye, aza wara ye, alala tete na. 8Fü ewü adu angbü ake di tïne baka kpara biringbö ne.' Yi wu, gü ba, Me o yi ta eyi me-ye, de yi za te-yi, fü yi akoro baka e biringbö, ne de? 9Te Me o yi eyi biringbö la, yi mere e aye süka yi tïne de!" 10Fü wü Yesu ayia de wü kpara ka-ye, adu ka-wü kpa ekötï. Fü wü kpara kaka-na ayia ayi-tata na teka ngü la. 11Fü Yesu alügü ngü fü ewü, gü ba dene, "Te mü ce wara mü, fü mü ayia aza gara würüse la, mü mere siti ngü eyi, angü mü mere dela waza. 12Kpah bala, teka würüse te yia esaka watï ye, anü aza gara komoko. Ah mere waza kpah eyi." Dela ta ngü te Yesu mala teka komoko ake wara ye. 13Gbü gara ra, fü wü gara kpara ayia akoro de wü jaji ka-wü kpaka Yesu, de engu o kpa ye gbü nzö ewü, teka de Me to wazi fü ewü. Te wü kpara ka Yesu wu ngü la bala, fü ngü la asiti te ewü. Fü ewü akpo da eliki wü jaji la. 14Te Yesu wu ngü la bala, fü mamaguma ayia anzu. Fü ah amala ngü fü wü kpara ka-ye la kpekpeke, gü ba dene, "Yi ce wü jaji la, de wüh koro kpaka ra. Yi mere e atïrï ewü de, angü wü kpara te maguma ewü di ba nda wü jürü jaji de bala, wüh ka-wü de wü kpara ka Me. Angü wü jürü jaji cu ngü wü de, wüh mere mani kpah de. 15Ngü te ma emala dene, ah de kpeke ngü. Te mü ele ara fü Me, ah le de mü fü maguma mü, ba nda wü jürü jaji. Te maguma mü ngbü ba nda wü jaji de la, mü tï arï gbü sü ka Me agbü kpï kpah de." 16Fü Yesu ayia abï wü jaji la esaka ye, ao kpa ye gbü nzö ewü. Fü ah ayia aku gba fü Me teka ewü, de Me to wazi fü ewü. Dela ngü ta te Yesu mere fü wü jürü jaji. 17Fütanga ngü la, fü wü Yesu ayia de ani ce sü la. Baka te ewü ngbü eyia tete, fü gara komoko akpe akoro, abu nzökuta ye engagira Yesu, ayi-tata, gü ba dene, "Züka mere kpara, ni ena amere baye, teka fü ni aküwa agbü sü ka Me fï mere badi?" 18Yesu gü ba, "Mü ga, 'Ma de züka kpara,' neh teka ne? Züka kpara ladü füh kotö ne? Züka kpara füh kotö ne biringbö nda ma, ʼduwa Me kpikpi ye, mü wu bala de? 19Te mü le aküwa la, ah le de mü mere wü Rïrï ka Me ʼburu, mbi mbi mbi. Mü wu Rïrï la de? Rïrï la gü ba, 'Mü mere e amörö kpara de. Mü mere e amere waza de. Mü mere e azi e de. Mü mere e adi esutu wu te wü bu mü de. Mü mere e afiti kiri mü de mani de. Mü je rïrï ka wö mü ake ni mü.' " 20Komoko ne gü ba, "Mere kpara, ni kpo da emere wü ngü la eyi kü gügü, o ni di la jaji, zalü akoro dene, ni ngbü fï bü emere wü rïrï la." 21Fü Yesu aceka jia komoko la. Fü ngü ka komoko la areke tete na afa sü. Fü Yesu amala ngü fefe, gü ba, "Ah de züka ngü. Amba gara ngü ladü biringbö, te mü mere la de. Mü du edu, mü cïnzï wü e ka-mü ʼburu asidi. Fü mü aza jiase la, ato ʼburu fü wü mürü cïnga. Fü mü adu alala gbü nga ra. Te di bala, mü ena amaka küküwa te gara, agbü sü ka Me agbü kpï." 22Te komoko la je ngü la, fü ah akpo da endunduru gbüra ye, de mere cïnga emaguma ye. Fü ah ayia alügü nga ye, adu kpa gba ye, de mere fïngangü gbü nzö ye, angü wü e fa ta esasaka sü. 23Fü Yesu afü te-ye, amala ngü fü wü kpara ka-ye, gü ba, "Atï! Te mü de kpara de mere bi wü e esaka mü la, mü ena afü te-mü, ato maguma mü fü Me, neh baye baye?" 24Fü ngü la aga gbü jia wü kpara ka Yesu afa sü. Fü Yesu adu anda nga ngü la, gü ba, "Ah de kpeke ngü teka fü kpara ato maguma ye fü Me. 25Ah baka ya, te le arï gbü enga gö sögbe. Ah tï eyi arï kpala fanü? Ah tï arï nda de! Amba ngü ka mene kpara de mere bi wü e esaka ye, ah kpah bala. Ah ena adi kpekpeke fefe, teka afü maguma ye, ara fü Me." 26Fü ngü anza gömö wü kpara ka Yesu ʼburu. Fü ewü akpo da eyi-ta tete-wü, gü ba dene, "Te ngü la tïne bala la, biri kpara ladü te ena aküwa?" 27Fü Yesu aceka jia ewü, gü ba dene, "Kpara te ena aküwa te-ye de tete-ye nda ma. Angü ngü la fa wü kpara eyi ʼburu. ʼDuwa te Me ena aküwa mü me-ye. Angü ngü te ena afa Me nda ma." 28Petero, fü mü arü amala ngü fü Yesu, gü ba dene, "Mere kpara deyï, ye ceka la, ani ce wü e ka-ani eyi ʼburu, teka alala gbü nga ye. Te ah di bala ne, ngü ka-ani ena adi baye?" 29Yesu gü ba, "Wayi, yi ena amaka züka ngü. Ngü te ma emala dene, ah de zu ngü. Te mü ce wü e ka-mü teka ra, teka amala ngari ra fü wü kpara la, Me ena ale ta-ngü te mü fanü. Mü ena amaka kpah cïnga füh kotö ne, angü wü vügü ka-nih ladü. Amba Me ena ato mere bi züka ngü fü mü, afa nda-mü te mü ce la. Anga mü ce neh ene? Te ah de gba mü, wü di enga ni mü, wü wö mü ake ni mü, anga wü di mü, te mü ce ewü teka ra la, Me ena ato kpah mere bi züka ngü fü mü füh kotö sene, da wü e te mü ce la. Kpah bala, Me ena aküwa mü gbü sü ka-ye agbü kpï, fï mere badi. 31Amba yi mere e acu ngü yi nda-yi de, angü bi wü kpara, te ewü mere te-wü baka wü cögbörö kpara füh kotö ne, te gara, Me ena afü ewü baka kükürü wü kpara. Kpah bala, mene ewü, de te ewü di ba kükürü wü kpara füh kotö ne, te gara Me ena afü ewü, ao angbe cögbörö wü kpara fü wü bu wü agbü sü ka-ye, agbü kpï." Dela ngü te Yesu mala, teka wü kpara de mere bi wü e esaka wü. 32Fütanga ngü la, fü wü Yesu ayia angbü enü agbü Yerüsalema. Te wüh ngbü enü tete, fü Yesu ayia atï nda-ye kpa engagira nü. Fü wü kpara kaka-na angbü efa nganga na de mere fïngangü gbü nzö wü. Fü mere bi wü kpara angbü kpah enü fütanga ewü de mere cürü te wü. Fü Yesu adu kpah aza wü kpara ka-ye nzükpa de füh ye ʼbasu ne mba canza edere sü. Fü ah akpo da emala ngü fü ewü, teka ngü te ena amere ye agbü Yerüsalema kpala, 33gü ba dene, "Te nih ena akoro agbü Yerüsalema la, wüh ena azoro ra, Ye Kpara ka Kpï, anü di engagira wü mere kovo bete wü mürü rïrï, te ewü le ngü ka-ra de ne. Wü mere kpara la ena akolo ngü ka-ra, gü ba, 'Ah le de wüh mörö ra asidi.' Fü ewü ayia ato ra fü wü ganzi kpara. 34Fü wü ganzi kpara la akpo angbü emü ra, da efala ra, da esü ngüsü gbüra ra, da esüma ra de juru. Fü ewü amörö ra asidi. Gbü ebabata sïkpï, Me ena adu azükü ra gbü kpi la." Dela ngü ta te Yesu mala fü wü kpara ka-ye teka kpi ka-ye. 35Fütanga ngü la, fü wü Yakobo ake Yüwane, wü di Zebedayo ayia arü amala ngü fü Yesu, gü ba dene, "Mere kpara deyï, gara enga ngü ladü gömö ani, te ani ele ayi-ta ye di." 36Yesu gü ba dene, "Wü mala emala." 37Wüh gü ba, "Gbü sïkpï te ye ena angbü mere miri tete na, ani ele angbü ede ye, baka wü cögbörö kpara ka-ye, gara gbü kokpa, gara gbü kamisü." 38Yesu gü ba, "Ngü te yi mala la, yi wu sisi na mbi mbi de. Te yi le amaka wazi baka nda-ra la, ah le de yi zü kpah mere cïnga baka nda-ra, de te ma ena azü ne. Yi tï eyi azü mere cïnga, baka nda-ra la? Ngü la tï afa yi de?" 39Wüh gü ba dene, "Wayi, ani le eyi amere ngü la." Yesu gü ba, "Ah mbi. Yi ena azü mere cïnga baka nda-ra fanü fanü. 40Amba ma tï ao yi baka mere kpara, fütanga ra, nda-ra de. Ngü la ka-ye de ngü ka Wüba Me, angü ah reke sü la eyi teka wü kpara ka-ye, te engu fe ewü." 41Fü du wü kpara ka Yesu nzükpa ne ayia aje ngü la. Fü maguma ewü ayia asiti eküte wü Yakobo ake Yüwane. Fü ewü angbü da efï ngü emaguma wü, gü ba, "Wüh ele ao te-wü ba mere kpara gbü nzö ani?" 42Te Yesu wu ngü la bala, fü ah adu aï wü kpara ka-ye la ʼburu kpaka ye, amala ngü fü ewü, gü ba dene, "De-yi, yi wu eyi, gü ba, wü miri füh kotö ne ngbü engbü gbü nzö wü bu wü de mere wazi, fü ewü angbü emere wü kpara esa lö wü ne, baka e te ewü ele. 43Yi le amere kpah bala? Ah bala de. Te mü ele angbü ba mere kpara esüka wü bu mü la, mü fü te-mü baka jaji, te ngbü emere tima fü wü bu ye. 45Te di bala, ah le de yi fü fïngangü ka-yi baka nda-ra. Angü de-ra, Ye Kpara ka Kpï, ma koro füh kotö ne, neh teka ne? Yi efï nda-yi, gü ba, ma koro ta teka angbü ba mere miri, teka fü wü bu ra angbü emere tima fere? Ah bala nda de. Ma koro teka amere tima fü wü kpara, da ele ta-ngü te ewü. Angü ma ena ato te-ra fü kpi, teka afa wü kpara gbü siti ngü ka-ewü, fü ewü aküwa." Dela ngü te Yesu mala fü wü kpara ka-ye, teka mene kpara te Me ena ao memere. 46Baka te wü Yesu ngbü fï bü enü te kaje ka Yerüsalema, fü ewü anü akoro agbü Yeriko. Fü ewü ayia sela de mere bi wü kpara gbü nga wü, teka anü agbü Yerüsalema. Fü ewü amaka gara komoko de ïrï ye Batïmaya, te ngbü edere kaje, da eyo e te wü kpara, angü jijia na nda ma. 47Fü Batïmaya aje ngü, gü ba dene, "Yesu koro eyi." Fü ah ayia aba rere kpa tikpi, gü ba dene, "Yesu! Kundu ye Davidi! Ni wu eyi, gü ba, Me tima ye teka aküwa ani ne! Ye ceka la bü cïnga te ni baaa!" 48Fü wü kpara aci ʼburu, amala ngü fefe, gü ba dene, "Ye nga enga!" Batïmaya le ngü ka-ewü la nda de. Ah ngbü fï eba rere kpa tikpi bala, gü ba, "Yesu! Kundu ye Davidi! Ye ceka la bü cïnga te ni baaa!" 49Fü Yesu arü amala ngü, gü ba, "Wü ï engu akine." Fü ewü ayia aï Batïmaya kpaka Yesu, gü ba dene, "Yesu te eï ye. Ye gu maguma ye, de ye yia eyia, ye nü kpakaka na la." 50Fü Batïmaya ayia agbi mere bongo ka-ye asidi, ace kötö. Fü ah ayia akpe anü kpaka Yesu. 51Fü Yesu ayi-ta Batïmaya, gü ba dene, "De-ye deyï, ye ele de ni mere fü ye ne ngü ne?" Batïmaya gü ba, "Akoo, mere kpara, ma ele de mü ü jia ra, teka de ma di eceka kpï!" 52Yesu gü ba, "Ah mbi. Mü küwa eyi, teka te mü to maguma mü eyi fü Me. Mü go ego." Fü jia Batïmaya ayia aü raaa! Fü Batïmaya ayia akpo da efa nga wü Yesu.


text: 1Gi na kota ndaperere, akota wayango-sandaga, akangba, awafango-ndia na azo kue ti Kota Bongbi ti Fango Ngbanga abongbi ti ma tere. Ala kanga Jésus, ague na lo si azia lo na maboko ti Pilate. 2Pilate ahunda lo, atene: “Mo yeke gbia ti azuife?” Jésus akiri tënë na lo, atene: “Ni laa mo tene so.” 3Akota wayango-sandaga ni abi tënë mingi na li ti Jésus. 4Tongaso Pilate akiri ahunda Jésus, atene: “Mo yeke kiri tënë oko pepe? Mo ma atënë so kue ala yeke bi na li ti mo so!” 5Me Jésus akiri tënë oko pepe; nilaa li ti Pilate kue akpe. 6Lakue na matanga ti Pake, Pilate ayeke zi mbeni zo ti kanga oko, lo so be ti gba ti azo ni aye titene a zi lo. 7Andaa, mbeni koli so iri ti lo Barabas, lo na ambeni zo so asara wusuwusu na ya ti kodro ayeke na da ti kanga, ngbanga ti so ala fâ mbeni zo na ya ti wusuwusu ni. 8Gba ti azo ni ague na ndo ti Pilate si ala hunda na lo titene lo sara ye so lo yeke sara lakue na ala so. 9Pilate ahunda ala, atene: “Ala ye mbi zi na ala gbia ti azuife?” 10Biani, lo hinga lo tene, akota wayango-sandaga azia Jésus na maboko ti lo, ngbanga ti so kota be asara ala na tere ti lo. 11Me akota wayango-sandaga apusu gba ti azo ni titene ala hunda na Pilate ti zi na ala Barabas. 12Pilate akiri ahunda azo ni, atene: “Lo so ala iri lo gbia ti azuife so, ala ye mbi sara nyen na lo?” 13Ala kiri adekongo, atene: “Fâ lo na ndö ti keke ti kroa!” 14Pilate ahunda ala, atene: “Sioni ti nyen laa lo sara?” Me ala kiri adekongo ngangu, atene: “Fâ lo na ndö ti keke ti kroa!” 15Pilate aye ti sara si be ti gba ti azo ni anzere; nilaa lo zi na ala Barabas. Na pekoni, lo mu yanga titene a pika Jésus na fimbo si lo zia lo na maboko ti ala titene a fâ lo na ndö ti keke ti kroa. 16Aturugu amu Jésus, ague na lo na yangbo ti govoronere si ala iri amba ti ala kue. 17Ala yu mbeni kota bengba bongo na lo; ala mu akamba ti ki aleke ni tongana kpoto ti gbia si ala zia na li ti lo. 18Na pekoni, ala to nda ti bara lo, atene: “E bara mo, gbia ti azuife!” 19Ala pika li ti lo na sosongo, ala tuku ngu ti yanga ti ala na tere ti lo si ala kuku akpo li ti ala na sese na gbe ti lo. 20So ala zia lege ti hengo lo awe, ala zi bengba bongo ni na tere ti lo si ala yu na lo bongo ti lo wani. Na pekoni, ala sigigi na lo ti gue ti fâ lo na ndö ti keke ti kroa. 21Mbeni koli ti kodro ti Sirene so iri ti lo ayeke Simon, babâ ti Alexandre na Rufus, alondo na yaka si lo yeke hon na lege ni so. Aturugu agbu lo na ngangu titene lo yo keke ti kroa ti Jésus. 22Ala gue na Jésus na ndo so iri ni Golgota; nda ti iri ni atene: “Ndo-ti-abio-ti-li”. 23Ala ye ti mu na lo vin so ala tuku mire daa, me Jésus ake ti nyon ni. 24Na pekoni, ala kanga lo na ndö ti keke ti kroa, ala kangbi bongo ti lo na popo ti ala si ala bi dee ti hinga zo so alingbi ti wara bongo ni. 25Na ngbonga gumbaya ti ndaperere laa ala kanga lo na ndö ti keke ti kroa. 26Na li ti keke ti kroa ni, ala su mbeni mbeti ti fa nda ti ngbanga so a fâ na li ti lo; mbeti ni atene: “Gbia ti azuife.” 27Na tere ti Jésus, ala kanga asioni zo use na ndö ti akeke ti kroa, oko na mbage ti maboko ti lo ti koli, oko na mbage ti maboko ti lo ti wali. [ 28Tongaso si tënë ti Mbeti ti Nzapa aga taa-tënë: “A diko lo na popo ti azo ti sioni.”] 29Azo so ayeke hon na lege ayeke yingi li ti ala si ala yeke zonga lo, atene: “He! Mo so mo ye lani ti kungbi kota da ti Nzapa ti kiri ti leke ni na ya ti lango ota so, 30mo soo tere ti mo wani na kuâ ma! Londo na ndö ti keke ti kroa ni, mo zu na sese, e baa!” 31Akota wayango-sandaga nga na awafango-ndia ahe Jésus si ala tene na popo ti ala, atene: “Lo soo ambeni zo, me lo lingbi ti soo tere ti lo wani pepe! 32Ayeke nzoni Mesii ni, gbia ti Israel, alondo fadeso na ndö ti keke ti kroa ni azu na sese, e baa! Tongaso, fade e ma na be na lo.” Ala so a kanga ala na ndö ti akeke ti kroa na tere ti Jésus ayeke zonga nga lo. 33Ti londo na bekombite ngbii asi na ngbonga ota, ndo avuko na ya ti kodro ni kue. 34Na ngbonga ota ni, Jésus adekongo ngangu, atene: “Eloi, Eloi, lema sabaktani?” Ndani atene: “Nzapa ti mbi, Nzapa ti mbi, mo zia mbi ngbanga ti nyen?” 35Ambeni zo so ayeke kâ ama dekongo ti lo ni si ala tene: “Ala ma, lo yeke iri Élie!” 36Mbeni zo akpe, amu mbeni ndokoro ayoro na ya ti kpingo vin, lo kanga na li ti mbeni sosongo si lo yoro ni na Jésus titene lo nyon; lo tene: “Ala ku, e yeke baa wala Élie ayeke ga ti zi lo na ndö ti keke ti kroa ni!” 37Me Jésus adekongo ngangu si lo kui. 38Ya ti ridoo so a kanga na ya ti kota da ti Nzapa asuru use, alondo na nduzu ngbii asi na gbeni. 39Kapita ti aturugu ti Rome so aluti na dawa ti Jésus abaa lege so Jésus akui na ni si lo tene: “Taa-tënë, koli so ayeke Molenge ti Nzapa!” 40Ambeni wali nga ayeke daa, ala luti ti ala yongoro si ala yeke baa ye ni. Marie ti kodro ti Magdala ayeke na popo ti awali ni so, lo na Marie, mama ti Jacques Kete na ti Yozes, na Salome. 41Awali so amu lani peko ti Jésus si ala sara kua na lo na ndembe so lo yeke na Galile. Ambeni wali mingi ayeke nga kâ, ala so amu peko ti lo si aga na Jérusalem. 42Na lango ni so, azo ayeke leke aye ndali ti lango ti matanga. Na lakui ni, titene ndade si lango ti wungo tere asi, 43Joseph, zo ti gbata ti Arimate asi; lo yeke mbeni kota zo ti kota ndo ti fango ngbanga. Lo nga lo yeke ku gango ti Kodro-gbia ti Nzapa. Lo kanga be ti lo, lo gue lo baa Pilate si lo hunda ti mu kuâ ti Jésus. 44Li ti Pilate kue akpe so lo ma atene, Jésus akui awe. Lo iri kapita ti aturugu si lo hunda lo, lo tene: “Jésus akui aninga?” 45So lo ma tënë ti turugu ni awe, lo yeda na Joseph ti mu kuâ ni. 46Joseph avo mbeni kota vuru bongo. Lo zi kuâ ti Jésus na ndö ti keke ti kroa, lo kanga ni na kota vuru bongo ni si lo gue, lo lu ni na ya ti du ti kuâ so a zi ni na ya ti têne. Na pekoni, lo mu mbeni kota têne si lo kanga na yanga ti du ti kuâ ni. 47Marie ti kodro ti Magdala na Marie, mama ti Yozes ayeke baa ndo so ala yeke zia Jésus daa.


text: 1So Jésus asigigi na ya ti kota da ti Nzapa si lo yeke hon, adisiple ti lo aga nduru na tere ti lo si ala hunda na lo ti baa lege so azo asara na kota da ti Nzapa so. 2Me Jésus atene na ala: “Ala baa ye so kue so? Mbi tene na ala taa-tënë: fade têne oko ayeke ngba ndo so pepe na ndö ti mba ti lo; ye so kue ayeke tuku na sese.” 3Jésus aduti na li ti hoto ti a-olive, adisiple aga nduru na tere ti lo; so ala yeke gi ala oko, ala hunda lo, atene: “Tene na e, ye ni ayeke si ande lawa? Nyen laa ayeke fa lango ti gango ti mo nga na lango ti ndani?” 4Jésus akiri tënë na ala: “Ala sara hange si mbeni zo ahanda ala pepe! 5Biani, fade azo mingi ayeke ga na iri ti mbi si zo oko oko ayeke tene: ‘Mbi laa mbi yeke Mesii!’ Azo ni ayeke handa gba ti azo. 6Ala azo ti mbi, fade ala yeke ma tënë ti abira so aga nduru wala tënë ti abira so angba yongoro, ala sara mbeto pepe! Biani, alingbi aye so asi, me so laa ayeke hunzingo ti aye kue pepe. 7Fade mbeni mara ayeke londo ti tiri na mbeni mara, mbeni kodro-gbia ayeke londo ti tiri na mbeni kodro-gbia; kota nzara ayeke ga si sese ayeke yingi na ando nde nde. 8Fade aye so kue ayeke duti tongana kozo songo ya ti wali so aga nduru ti du. 9Tongaso, fade a yeke zia ala na maboko ti ambeni zo titene a sara ngangu na ala; amara kue ayeke ke ala ndali ti mbi. 10Na ngoi ni so, azo mingi ayeke zia lege ti mabe ti ala; ala yeke ka amba ti ala na popo ti ala si ala yeke ke tere na popo ti ala. 11Fade awayanga-Nzapa mingi ti mvene ayeke londo si ala yeke handa gba ti azo. 12Ndali ti sioni so ayeke wu gi wungo, fade ndoye ti azo mingi ayeke kiri na peko. 13Me zo so ayeke gbu ngangu ngbii asi na ndani, fade lo yeke soo kuâ. 14Fade a yeke fa Nzoni Tënë ti Kodro-gbia na ndö ti dunia kue, tongaso si azo ti amara kue ama ni. Na pekoni, fade ye kue ayeke hunzi.” 15“Ndani laa, fade ala yeke baa ye so iri ni ‘Sioni-kpale-ti-bubango-ndo-kue’ so Daniel, wayanga-Nzapa, atene tënë ni ando so. Sioni kpale ni ayeke duti na ndo so ayeke nde si ayeke nzoni kue.” – Mo so mo yeke diko mbeti so, mo gi nda ti ye so nzoni! – 16Tongaso, azo so ayeke na sese ti Judée, alingbi ala kpe ague na li ti ahoto; 17zo so ayeke duti na li ti da ti lo, alingbi lo zu na sese pepe ti mu ye so ayeke na ya ti da ni; 18zo so ayeke na yaka, alingbi lo kiri na ndo ti lo pepe ti mu kota bongo ti lo. 19So ye ti mawa na awali so ayeke na ngo nga na ala so ayeke mu me na amolenge na ya ti alango ni so! 20Ala azo ti mbi, ala sambela si kpengo ti ala aduti na ngoi ti de wala na lango ti wungo tere pepe, 21ngbanga ti so, fade pasi ni ayeke duti kota mingi. Ngbene ye na tongo nda ti dunia ngbii asi fadeso, zo ade ti baa mara ti pasi tongaso laoko pepe. Na pekoni, fade zo ayeke kiri ti baa mara ti pasi so oko pepe. 22Tongana Nzapa azi fade ambeni lango ti pasi ni pepe, ka zo oko ti soo kuâ ayeke daa pepe. Me lo zi ambeni lango ni ndali ti azo so lo soro ala. 23Tongana mbeni zo atene na ala: ‘Baa, Mesii laa ge so!’, wala: ‘Lo laa kâ so!’, ala yeda na lo pepe. 24Biani, fade amesii ti mvene na awayanga-Nzapa ti mvene ayeke ga si ala yeke sara akota ye ti kpene na aye ti dongo be ti handa na azo. Tongana lege ayeke daa, ataa azo so Nzapa asoro ala, ala yeke handa ala. 25Mbi tene tënë ni na ala, ala ma awe! 26“Tongana mbeni zo atene na ala: ‘Baa, lo laa lo yeke na benyama kâ so!’, ala gue kâ pepe. Tongana mbeni zo atene na ala: ‘Baa, lo laa lo gboto tere ti lo si lo gue lo duti kâ so!’, ala yeda na zo ni pepe. 27Fade gango ti Molenge ti Zo ayeke duti tongana wâ ti bekpa so alondo na To aza ngbii asi na Do. 28Ndo so akuâ ayeke daa, ndo so laa angoalo ayeke bongbi tere ti ala daa.” 29“Gi na peko ti apasi so, fade le ti lâ ayeke vuko, nze ayeke kiri ti su pepe, atongoro ayeke londo na le ti nduzu ti ti na sese si angangu so ayeke le ti nduzu ayeke yingi. 30Tongaso, mbeni ye ayeke sigigi na ya ti mbinda na le ti nduzu si ayeke fa na azo tënë ti gango ti Molenge ti Zo. Amara ti dunia kue ayeke zia maboko na ndö ti go ti ala si ala yeke dema tere, ala yeke baa Molenge ti Zo so ayeke ga na ya ti ambinda na ngangu ti lo kue, na gonda ti lo kue. 31Kota tatalita ayeke toto si Molenge ti Zo ayeke tokua a-ange ti lo na ndö ti sese kue titene ala gue abongbi azo so lo soro ala.” 32“Ayeke nzoni ala manda ye na lege ti keke ti fige: gi so amaboko ti keke ni aga fini ni si akugbe ni ayeke sigigi daa, ala hinga atene, ngoi ti lungo ale ti kobe aga nduru awe. 33Legeoko nga, tongana ala baa aye so kue, ayeke nzoni ala hinga atene, Molenge ti Zo aga nduru awe; lo yeke na yanga ti da. 34Mbi tene na ala taa-tënë: fade azo ti fadeso ayeke kui kue pepe kozoni si aye so kue asi. 35Fade yayu na sese ayeke hon, me atënë ti mbi ayeke hon oko pepe.” 36“Ti lango ti singo ti aye ni wala ngbonga ni, zo oko ahinga ni pepe: ataa a-ange so ayeke na yayu, ataa Molenge ni; gi Babâ oko laa ahinga ni. 37Ye so asi ando na ngoi ti Noe, ayeke duti ande legeoko tongaso na lango ti gango ti Molenge ti Zo. 38Ando, kozo titene kota ngu apika, asuku si amu ndo kue, azo ayeke te, ala yeke nyon; akoli na awali ayeke mu tere ngbii asi na lango so Noe ali na ya ti kota mangboko. 39Ala hinga tënë ni oko pepe ngbii asi na ngoi so kota ngu apika, asuku si amu ala kue ahon na ala. Ye ni ayeke duti ande nga tongaso na lango ti gango ti Molenge ti Zo. 40Tongaso, na popo ti akoli use so ayeke na yaka, fade a yeke mu oko si a zia oko. 41Na popo ti awali use so ayeke nika ye, fade a yeke mu oko si a zia oko. 42Tongaso, azo ti mbi, ala lango pepe, ngbanga ti so ala hinga lango ti gango ti Kota Gbia ti ala pepe! 43Ala ma tënë so nzoni: tongana wa ti da ahinga ngbonga so zo ti nzi ayeke ga na ni na bi, ka lo yeke lango pepe. Lo yeke duti ti baa ndo si zo ti nzi ni akungbi yanga ti da ti lo pepe ti li na ya ni. 44Ndani laa, ala nga, ala leke tere ti ala ti ku, ngbanga ti so Molenge ti Zo ayeke ga ande na ngbonga so ala hinga pepe.” 45“Zo ti kua so ayeke sara ye na legeni si lo yeke nga zo ti hingango ndo ayeke zo wa? Lo yeke zo so makonzi ti lo azia lo na ndö ti amba ti lo titene lo mu na ala kobe tongana ngbonga ni alingbi. 46Ti zo ti kua ni so nzoni, tongana makonzi ti lo akiri si awara lo na yanga ti kua ni! 47Mbi tene na ala taa-tënë: fade makonzi ti lo ayeke zia lo ti baa ndo na ndö ti aye ti lo kue. 48Me tongana zo ti kua ni ayeke sioni zo si lo tene na be ti lo, lo tene: ‘Makonzi ti mbi ayeke ga hio pepe’ 49si lo to nda ti pikango amba ti lo azo ti kua ni, ti te, ti nyon na azo so aga ngbaa ti samba, 50fade makonzi ti zo ti kua so ayeke si na lango so zo ti kua ni ayeke ku lo pepe wala na ngbonga so lo hinga pepe. 51Fade makonzi ni ayeke tumba lo na kua si ayeke sara na lo ye so a yeke sara na azo so tënë ti yanga ti ala ayeke nde na sarango ye ti ala; kâ, gi toto na tengo pembe.”


text: 1Na ndembe so Pierre na Jean angba ti tene tënë na azo ni, awayango-sandaga na makonzi ti aturugu ti kota da ti Nzapa na asadusien asi. 2Be ti ala aso mingi, ngbanga ti so Pierre na Jean ayeke fa ye na azo atene, Jésus azingo na kuâ awe. Tongaso, fade azo ayeke zingo nga na kuâ. 3Azo ni agbu ala, azia ala na da ti kanga ti ku na ndaperere, ngbanga ti so lâ akui awe. 4Me na popo ti azo so ama tënë ni, ambeni mingi ama na be si wungo ti azo ni aga nduru na saki oku. 5So ndo ahan awe, amakonzi ti azuife, akangba na awafango-ndia abongbi tere na Jérusalem. 6Kota wayango-sandaga Hane ayeke daa, lo na Kaife, Jean, Alexandre na ambeni zo ti sewa ti kota wayango-sandaga ni. 7Ala zia awatokua ni aluti na dawa ti ala si ala hunda ala, atene: “Na iri ti zo wa, wala na ngangu ti zo wa laa ala sara ye so?” 8Tongaso Yingo-Vuru asi Pierre si lo tene na ala: “Ala amakonzi ti azuife na akangba, 9a yeke hunda e laso ndali ti nzoni ye so e sara na koli so gere ti lo abuba, a yeke hunda nga na lege so tere ti lo aga nzoni. 10Ala na azo ti Israel kue, alingbi ala hinga atene, Jésus Christ, zo ti Nazaret, lo so ala fâ lo na ndö ti keke ti kroa si Nzapa azingo lo na kuâ, ngangu ti iri ti lo laa asara si koli so aluti na popo ti ala na nzoni tere so. 11Jésus so laa Mbeti ti Nzapa atene tënë ti lo, atene: ‘Têne so azo ti sarango da ake ni, ni laa akiri aga ngangu têne ti gere ti da ni.’ 12Zo alingbi ti soo kuâ na lege ti mbeni iri nde pepe, ngbanga ti so na ndö ti dunia kue, mbeni iri nde so Nzapa amu ni na azo titene e soo kuâ na lege ni ayeke daa pepe.” 13So azo ti fango ngbanga ni abaa Pierre na Jean ayeke tene tënë na mbeto pepe si ala hinga nga atene, ala yeke gi asenge zo so amanda mbeti pepe, li ti ala kue akpe. Ala hinga atene, akoli so ayeke ando na tere ti Jésus. 14So ala baa nga koli so gere ti lo aga nzoni, lo yeke luti na tere ti Pierre na Jean, ala wara mbeni tënë ti tene pepe. 15Tongaso azo ni amu yanga titene a sigigi na ala na ya ti Kota Bongbi ti Fango Ngbanga ni. Na pekoni, azo ni ato nda ti leke tënë na popo ti ala, 16ala tene: “Fade e yeke sara nyen na azo so? Azo ti Jérusalem kue ahinga atene, na lege ti ala laa ye ti kpene so asi, e lingbi ti bere ni pepe. 17Me titene tënë so ahon yongoro na popo ti azo pepe, alingbi e suku na akoli so si ala kiri atene tënë ti iri ti Jésus na mbeni zo oko pepe.” 18Tongaso ala iri Pierre na Jean si ala ke na ala na kuru go, atene: “Ala kiri adi iri ti Jésus wala ala kiri afa ye na iri ti lo oko pepe.” 19Me Pierre na Jean akiri tënë na ala: “Ti ma yanga ti ala wala ti ma yanga ti Nzapa, so wa laa ayeke nzoni? Ala wani ala gbu li ti ala na tënë so! 20Ti e, ye so e baa si e ma awe so, e lingbi ti kanga yanga ti e na ndö ni pepe.” 21Tongaso azo ti fango ngbanga ni akiri asuku na ala ngangu si na pekoni, ala zi ala. Ala baa so lege ti fâ ngbanga na li ti ala ayeke daa pepe, ngbanga ti so azo kue ayeke gonda Nzapa ndali ti ye so asi. 22Koli so tere ti lo aga nzoni na lege ti ye ti kpene so, ngu ti lo ahon baleosio. 23Na peko ti so a zi ala awe, Pierre na Jean akiri na popo ti amba ti ala si ala fa peko ti tënë so akota wayango-sandaga na akangba atene na ala. 24So amba ti ala ama tënë so, ala bongbi yanga oko si ala sambela Nzapa, atene: “Gbia, mo laa mo sara yayu na sese, kota ngu-ingo na aye so kue ayeke na ya ni! 25Na lege ti Yingo-Vuru, mo zia tënë ti mo na yanga ti kotara ti e David, zo ti kua ti mo si lo tene: ‘Ngbanga ti nyen si amara nde ayeke sara wusuwusu so? Ngbanga ti nyen si azo ti amara ayeke leke tënë na popo ti ala senge senge so? 26Agbia ti sese alondo ti tiri bira, amakonzi ti akodro ama tere ti ke Kota Gbia na Mesii ti lo.’ 27“Biani, Herode na Ponse Pilate, ala na azo ti amara nde na azo ti Israel abongbi tere na ya ti gbata so, ala leke tënë na tere ti Jésus, zo ti kua ti mo so ayeke nde si ayeke nzoni kue so, lo so mo mu lo ti ga Mesii. 28Tongaso ala sara ye so kue mo leke kozoni na be ti mo na lege ti ngangu ti mo. 29Fadeso, Kota Gbia, mo ma atënë so ala tene ti zia mbeto na be ti e. Mo mu na e ngangu ti fa tënë ti mo na mbeto pepe. 30Fa ngangu ti mo, tongaso si na iri ti Jésus, zo ti kua ti mo so ayeke nde si ayeke nzoni kue, kobela ti azo akai si aye ti kpene na aye ti dongo be aduti daa.” 31So ala hunzi sambela ni awe, ndo so ala bongbi daa so ayingi. Ala si na Yingo-Vuru si ala yeke fa tënë ti Nzapa na mbeto pepe. 32Azo so ama na be gbani gbani so, tënë ti be ti ala ayeke gi oko, ye so ala ye ayeke nga gi oko. Zo oko atene pepe, atene: “Ye ti mbi ayeke gi ti mbi!” Me ye so kue ala yeke na ni, ala yeke bongbi ni si aga ye ti ala kue. 33Awatokua afa na ngangu mingi tënë ti zingongo ti Kota Gbia Jésus na kuâ, Nzapa asara nzoni be mingi na ala kue. 34Zo ti mawa oko ayeke na popo ti ala pepe. Biani, azo so ayeke na yaka wala na da, ala ka yaka ni wala da ni si ala ga na nginza ni, 35ala zia ni na gbe ti awatokua. Na pekoni, awatokua akangbi nginza ni na popo ti azo ni, zo oko oko awara ye alingbi na ye so atia lo. 36Mbeni koli ayeke daa so iri ti lo Joseph, awatokua airi lo Barnabas – nda ni atene “wamungo-wango” –, lo yeke mbeni zo ti mara ti Lévi si a du lo na Shipre. 37Lo ka mbeni yaka ti lo, lo ga na nginza ni si lo zia na gbe ti awatokua.


text: 1Kota tënë so e ye ti luti na ndö ni ayeke so: e yeke na mara ti kota wayango-sandaga so, lo yeke duti na yayu na tere ti mbata ti Gbia Nzapa na mbage ti maboko ti lo ti koli, Nzapa so ngangu ti lo ahon ndoni. 2Lo yeke sara kua ti lo ti kota wayango-sandaga ni na ndo so ayeke nde si ayeke nzoni kue, so ti tene, na ya ti taa da ti bongo so Kota Gbia Nzapa asara ni so; maboko ti zo laa asara ni pepe. 3Kota wayango-sandaga kue, a mu lo titene lo ya aye wala sandaga na Nzapa. Nilaa, alingbi Jésus ayeke na mbeni ye na maboko ti lo ti ya na Nzapa. 4Tongana lo yeke fade na sese so, ka lo duti wayango-sandaga oko pepe, ngbanga ti so awayango-sandaga ayeke daa awe, ala so ayeke ya aye na Nzapa alingbi na Ndia ti Moïse. 5Kua so ala yeke sara ayeke gi tongana limo ti aye so ayeke na yayu. Ye ni ayeke legeoko tongana ye so asi na Moïse na ngoi so lo ye ti leke da ti bongo. Nzapa atene na lo: “Fade mo yeke sara kue ti sara ye ni alingbi gi na kode so mbi fa na mo na li ti hoto so.” 6Biani, Nzapa amu na Jésus kota kua so ahon ti ambeni wayango-sandaga kue, ngbanga ti so lo yeke zo ti lekengo tënë ti mbeni mbuki so ayeke nzoni ahon ti kozo ni. Mbuki ni so ayeke na ndö ti aye so Nzapa amu zendo ni na azo, aye so ayeke nzoni ahon atanga ni kue. 7Tongana ye ti sioni oko ayeke fade na ya ti kozo mbuki ni pepe, ka lege ayeke daa pepe ti sara mbeni fini mbuki nde. 8Andaa Nzapa asuku na azo ti lo, atene: “Kota Gbia atene: Ambeni lango ayeke ga so fade mbi na azo ti Israel nga na azo ti Juda, e yeke sara fini mbuki. 9Mbuki ni ayeke duti nde na ti so lani mbi na akotara ti ala e sara na ngoi so mbi gbu maboko ti ala ti sigigi na ala na Ezipte. Kota Gbia atene: Akotara ti ala angba na ya ti mbuki ni pepe, nilaa mbi nga, mbi do ala, mbi zia. 10Kota Gbia atene: Baa, mbuki so mbi na azo ti Israel, e yeke sara ni ayeke so: Na peko ti alango ni so, mbi yeke mu andia ti mbi na ala, mbi yeke su ni na ya ti li ti ala nga na ndö ti be ti ala. Mbi yeke duti Nzapa ti ala si ala yeke duti azo ti mbi. 11Zo oko ayeke kiri ti fa ye na mba ti lo wala na ita ti lo oko pepe, atene: ‘Mo hinga Kota Gbia!’ Biani, ti londo na kete zo asi na kota zo, fade ala kue ayeke hinga mbi. 12Biani, mbi yeke zi tënë na li ti ala, mbi yeke kiri ti dabe ti mbi na siokpari ti ala oko pepe.” 13So Nzapa atene tënë ti fini mbuki so, lo sara si kozo mbuki ni aga ngbene ye. E hinga so, ye so aga ngbene ye si aga gbagbara ni, aga nduru ti hon awe.


text: 1Jésus akiri atene na ala: “Mbi tene na ala taa-tënë: na popo ti azo so ge so, ambeni ayeke kui pepe, ngbii ala baa gango ti Kodro-gbia ti Nzapa, na ngangu ti lo kue.” 2Lango omene na pekoni, Jésus amu Pierre, Jacques na Jean na tere ti lo, lo gue na ala na li ti mbeni kota hoto si ala duti kâ gi ala oko. Tere ti lo akiri aga nde na le ti ala: 3abongo ti lo ayeke za zango si avuru ahon ndoni. Mbeni zo ti ndö ti sese so alingbi ti sukula bongo avuru tongaso pepe. 4Ala baa Élie na Moïse so ayeke tene tënë na Jésus. 5Tongaso Pierre atene na Jésus: “Wafango-ye, ayeke nzoni e ngba na ndo so! E leke gbefa ota: oko ti mo, oko ti Moïse, oko ti Élie.” 6Biani, lo hinga tënë so lo ye ti tene pepe, ngbanga ti so mbeto agbu lo mingi, lo na tanga ti azo ni. 7Mbeni mbinda aga amu ndö ti ala kue. Na ya ti mbinda ni, mbeni go atene: “So ayeke Molenge ti mbi so mbi ye lo mingi. Ala ma yanga ti lo!” 8Mo ye ti baa, so adisiple agi ndo na tere ti ala kue, ala baa mbeni zo oko pepe, gi Jésus oko si angba na tere ti ala. 9So ala londo na ndö ti hoto ni si ala yeke zu, Jésus amu yanga na ala, atene: “Ala tene tënë ti ye so ala baa so na zo oko pepe, ngbii asi na ngoi so Molenge ti Zo ayeke zingo ande na kuâ.” 10Ala yeda, me ala hunda tere ti ala, atene: “Tënë ti zingongo na kuâ ni atene nyen?” 11Tongaso ala hunda Jésus, atene: “Ngbanga ti nyen si awafango-ndia ayeke tene lakue atene, alingbi Élie aga kozoni si so?” 12Lo kiri tënë na ala: “Taa-tënë, alingbi Élie aga kozoni ti leke ye kue na legeni. Me ngbanga ti nyen laa Mbeti ti Nzapa atene nga atene: ‘Fade Molenge ti Zo ayeke baa pasi si azo ayeke baa lo tongana senge zo so?’ 13Mbi tene na ala: Élie aga ti lo awe si azo asara ye ti be ti ala na lo, tongana ti so Mbeti ti Nzapa atene tënë ni na ndö ti lo so.” 14So ala ga awara tanga ti adisiple, ala baa gba ti azo so ayeke na tere ti ala. Azo ni na awafango-ndia ayeke bingbi tënë na adisiple ni. 15Gi so azo ni abaa Jésus, li ti ala akpe si ala mu loro ti ga ti bara lo. 16Jésus ahunda adisiple ti lo, atene: “Nyen laa ala na azo so ayeke bingbi tënë ndali ni so?” 17Mbeni koli so ayeke na popo ti gba ti azo ni atene na lo: “Wafango-ye, mbi ga na mo molenge ti mbi so lo yeke na mbeni sioni yingo so akanga yanga ti lo. 18Na ndo kue, tongana sioni yingo ni agbu lo, lo yeke kinda lo na sese, furu ayeke sigigi na yanga ti lo, lo yeke te pembe ti lo ngangu si tere ti lo kue akpengba kpengbango. Mbi hunda na adisiple ti mo ti tumba sioni yingo so, me ala ha gbaa.” 19Jésus atene na ala: “Ala azo ti fadeso, ala so ayeke na mabe pepe so! Fade mbi yeke ngba ti duti na tere ti ala ngbii asi lawa? Fade mbi yeke ngba ti kanga be ti mbi na ala ngbii asi lawa? Ala ga na mbi molenge ni!” 20Ala ga na molenge ni na lo. Gi so sioni yingo ni abaa Jésus, lo yingi molenge ni ngangu. Molenge ni ati, lo yeke rule tere ti lo na sese si furu ayeke sigigi na yanga ti lo. 21Jésus ahunda babâ ni, atene: “Ye ni ato nda ti sara lo lawa?” Babâ ni atene: “Na ndembe so lo de molenge. 22Lakue yingo ni ayeke bi lo na le ti wâ wala na ya ti ngu titene lo kui. Me tongana mo lingbi ti sara mbeni ye ndali ti lo, baa mawa ti e, mu maboko na e!” 23Jésus atene na lo: “Ngbanga ti nyen si mo tene: ‘Tongana mo lingbi ti sara?’ Zo so ama na be, lo lingbi ti sara ye kue!” 24Gi hio tongaso, babâ ti molenge ni adekongo, atene: “Mbi ma na be! Me mu na mbi maboko, ngbanga ti so mabe atia mbi!” 25Jésus abaa gba ti azo so ayeke kpe ti ga na tere ti ala; lo suku ngangu na sioni yingo so, lo tene: “Mo, yingo so mo yeke kanga yanga na mê ti zo: sigigi na ya ti molenge so! Kiri mo li na ya ti lo pepe!” 26Yingo ni adekongo, ayingi molenge ni ngangu si asigigi. Molenge-koli ni aga tongana zo so akui awe. Azo so aduti na tere ni atene: “Lo kui awe.” 27Me Jésus agbu maboko ti lo, amu lo na nduzu si lo luti. 28So Jésus akiri na da si lo na adisiple ti lo ayeke gi ala oko, ala hunda lo, atene: “Ngbanga ti nyen si e tumba sioni yingo so gbaa?” 29Jésus atene na ala: “Gi na lege ti sambela si zo alingbi ti tumba mara ti yingo so.” 30Ala londo na ndo so si ala fâ na ya ti Galile ahon. Jésus aye titene azo ahinga ndo so lo yeke daa pepe, 31ngbanga ti so lo ngba ti fa ye na adisiple ti lo; lo tene na ala: “Fade a yeke zia Molenge ti Zo na maboko ti azo titene ala fâ lo. Lango ota na pekoni, fade lo yeke zingo na kuâ.” 32Me adisiple ni ahinga nda ti tënë so pepe si mbeto ti hunda lo na tënë asara ala. 33Ala si na Kapernaum. So ala yeke na ya ti da, Jésus ahunda adisiple ti lo, atene: “Ala yeke bingbi tënë fade na lege na ndö ti nyen?” 34Me ala zi yanga pepe, ngbanga ti so kâ na lege, ala bingbi tënë na popo ti ala ti hinga zo wa laa ayeke kota zo ahon amba ti lo. 35Tongaso Jésus aduti, lo iri adisiple ti lo baleoko na use si lo tene na ala: “Tongana mbeni zo aye ti duti zo ti li ni, ayeke nzoni lo duti zo ti ndani, lo duti nga zo ti kua ti atanga ni kue.” 36Na pekoni, lo mu mbeni kete molenge si lo zia lo, lo luti na le ti ala; lo gbu lo na ya ti maboko ti lo si lo tene na ala: 37“Zo so ayamba oko ti akete molenge so na iri ti mbi, andaa mbi laa lo yamba mbi. Zo so ayamba mbi, andaa mbi oko laa lo yamba mbi pepe, me lo so atokua mbi.” 38Jean atene na Jésus: “Wafango-ye, e baa mbeni zo so ayeke tumba asioni yingo na iri ti mo si e ye ti kanga lege na lo, ngbanga ti so lo yeke zo ti e pepe.” 39Me Jésus akiri tënë na lo: “Ala kanga lege na lo pepe. Biani, tongana mbeni zo asara mbeni ye ti kpene na iri ti mbi, kete na pekoni, lo lingbi ti tene sioni tënë ti mbi pepe. 40Zo so ake tënë ti e pepe, ayeke zo ti e. 41Zo so ayeke mu na ala kopo ti ngu oko, ngbanga ti so ala yeke azo ti Christ, mbi tene na ala taa-tënë: fade lo yeke wara nzoni ye na peko ni.” 42“Zo so asara si oko ti akete molenge so ama na be ati na ya ti siokpari, ayeke nzoni a kanga kota têne na go ti lo si a bi lo na ya ti kota ngu-ingo. 43Tongana maboko ti mo laa ayeke handa mo titene mo ti na ya ti siokpari, ayeke nzoni mo fâ ni. Titene mo li na ndo so zo ayeke duti na fini daa na maboko oko, so laa ayeke nzoni ahon titene mo bata maboko ti mo use si mo gue na ni na ndo so wâ ayeke gbi daa si ayeke mingo oko pepe so. [ 44Kâ, ‘akete ngusu so ayeke te tere ti zo ayeke kui pepe si wâ ni nga ayeke mingo oko pepe.’] 45Tongana gere ti mo laa ayeke handa mo titene mo ti na ya ti siokpari, ayeke nzoni mo fâ ni. Titene mo li na ndo so zo ayeke duti na fini daa na gere oko, so laa ayeke nzoni ahon titene mo bata gere ti mo use si a bi mo na ni na ya ti ndo so wâ ayeke gbi daa lakue. [ 46Kâ, ‘akete ngusu so ayeke te tere ti zo ayeke kui pepe si wâ ni nga ayeke mingo oko pepe.’] 47Tongana le ti mo laa ayeke handa mo titene mo ti na ya ti siokpari, ayeke nzoni mo gboto ni. Titene mo li na ya ti Kodro-gbia ti Nzapa na le oko, so laa ayeke nzoni ahon titene mo bata ale ti mo use si a bi mo na ni na ndo so wâ ayeke gbi daa lakue. 48Kâ, ‘akete ngusu so ayeke te tere ti zo ayeke kui pepe si wâ ni nga ayeke mingo oko pepe.’ 49Fade wâ ayeke gbu zo oko oko kue tongana ti so ingo ayeke gbu kobe. 50“Ingo ayeke nzoni ye; me tongana nzerengo ti ingo ni ahon awe, fade zo ayeke sara tongana nyen ti kiri na ni daa? Ayeke nzoni ala yeke na ingo na ya ti fini ti ala si ala duti na siriri na amba ti ala.”


text: 1Biani, mbi ye titene ala hinga tënë ti ngangu bira so mbi yeke tiri ndali ti ala, ndali ti azo ti Laodise nga ndali ti azo so kue ade ti baa le ti mbi laoko pepe. 2Mbi ye titene be ti ala awara ngangu, ala ga oko na lege ti yengo tere si ala wara lege ti mango ya ti tënë nzoni kue. Tongaso, fade ala yeke hinga nda ti tënë ti Nzapa so angba fade na hondengo ni: tënë ni ayeke Christ. 3Nzapa ahonde amosoro kue ti ndara na ti hingango ndo na ya ti Christ. 4Mbi yeke tene tënë so na ala titene zo oko ahanda ala na anzerengo tënë pepe. 5Biani, mbi wani mbi yeke na popo ti ala pepe, me be ti mbi angba na ndö ti ala. Mbi yeke na ngia ti baa so, ala yeke sara ye na legeni si mabe ti ala angba ti kpengba na ndö ti Christ. 6So ala yeda titene Jésus Christ aga Kota Gbia ti ala awe, ayeke nzoni ala sara ye tongana azo so aga oko na lo. 7Tongana ti so gere ti keke ali na ya ti sese wala da aluti ngangu na ndö ti gere ni, ala luti ngangu na ndö ti Christ. Ala kpengba na lege ti mabe alingbi na ye so a fa na ala, ala mu singila mingi na Nzapa. 8Le ti ala akpengba si mbeni zo ahanda ala na atënë ti ndara ti sese so pepe! Atënë so ayeke asenge senge tënë alondo na lege ti tënë ti akotara wala na lege ti ayingo so ayeke na ngangu na ndö ti dunia so, me alondo na Christ oko pepe. 9Biani, Nzapa aduti kue kue kue na ya ti tere ti Christ so aga zo. 10Na lege ti Christ so ayeke na li ti ayingo so kue ayeke na komandema, ala wara fini so ye oko atia na ya ni pepe. 11So ala ga oko na Christ, a fâ ala na ganza awe. Ganza so a fâ ala na ni, azo laa afâ ala na ni pepe, me ganza ni alondo na Christ wani. Ganza ni azi ala na gbe ti ngangu ti siokpari so ayeke na ya ti tere ti ala ti zo. 12So ala wara bateme, a lu ala na Christ awe si a zingo ala na kuâ legeoko na lo, ngbanga ti so ala ma na be na ngangu ti Nzapa so azingo lo na kuâ. 13Ando, ala yeke azo so akui awe ndali ti asioni so ala sara nga ndali ti so ala fâ ganza ti tere pepe. Me fadeso, Nzapa akiri na ala na fini, ala na Christ. Lo zi asiokpari so ayeke na li ti e kue awe. 14Mbeti ti mbela so abi tënë na li ti e si afâ ngbanga ti kuâ na li ti e so, Nzapa amingo ngangu ni, lo kanga ni na ndö ti keke ti kroa. 15Nzapa azi ngangu ti ayingo so ayeke na komandema; lo mu ala, lo fa ala polele na le ti azo, lo gboto ala tongana azo ti kanga na ya ti molongo ti azo so atambula na peko ti Molenge ti lo so aso benda awe. 16Tongaso, alingbi mbeni zo afâ ngbanga na li ti ala pepe ndali ti tënë ti kobe, wala ye ti nyongo ni, wala ndali ti alango ti Nzapa, wala amatanga ti fini nze wala alango ti wungo tere. 17Ye so kue ayeke tongana gbe ti de ti ye so ayeke ga gbanda, me taa ye ni ayeke Christ. 18A-ita, alingbi ala zia amara ti azo tongaso afâ ngbanga na li ti ala pepe. Ambeni zo ni aye ti sara tere ti ala lakue na le ti azo tongana akete zo si ala yeke voro a-ange, ala zia be ti ala gi na ndö ti aye so ala baa na ya ti mbeni ye tongana bango-li. Hingango ndo ti ala ayeke senge gbungo li ti azo, asara si ala baa tere ti ala kota ahon azo kue. 19Azo tongaso angba na tere ti Christ pepe so lo yeke tongana li ti zo. Ndali ti li laa tere kue ayeke wara ye so kue alingbi na lo; ndali ti lo laa ando so abio atengbi daa nga na akamba ti tere abongbi, aga oko si amai nzoni tongana ti so Nzapa aye. 20So ala na Christ akui awe, a zi ala na gbe ti ngangu ti ayingo ti dunia so awe. Ngbanga ti nyen si ala ngba ti sara ye tongana ti azo ti dunia so? Ngbanga ti nyen si ala yeda titene mbeni zo afa na ala mara ti ndia tongaso: 21“Mu ye so pepe!”, “Tara ye so pepe!”, “Ndu ye so pepe!” 22So kue ayeke gi andia so a leke ndali ti aye so ayeke hon hongo na peko ti so azo asara kua na ni. So ayeke gi andia na afango ye ti li ti azo laa! 23Biani, na le ti azo, andia so akpa ye ti ndara: vorongo Nzapa ti li ti zo wani, sarango tere tongana kete zo, sarango tere na pasi; me so kue ayeke gi asenge senge ye ndali ti so, aye ni alingbi ti sara si zo akanga anzara ti be ti lo pepe.


text: 1Mbi Jacques, zo ti kua ti Nzapa na ti Kota Gbia Jésus Christ; mbi tokua mbeti so na amara baleoko na use ti azuife so akangbi na ya ti akodro nde nde. Mbi bara ala kue. 2A-ita ti mbi, ayeke nzoni be ti ala aduti na ngia na ya ti aye ti tarango be nde nde so ayeke si na ala. 3Ala hinga so, aye so ayeke tara mabe ti ala so asi na ala ti sara si ala hinga ti kanga be ti ala. 4Me alingbi kangango be ti ala ni aduti taa kangango be, tongaso si ala duti azo so ayeke nzoni kue, azo so alingbi si mbeni ye oko atia ala pepe. 5Tongana ndara atia mbeni zo na popo ti ala, ayeke nzoni lo hunda na Nzapa, fade Nzapa ayeke mu ni na lo. Biani, Nzapa ayeke mu ye na zo na nzoni be, lo yeke hunda yanga ti zo na peko ni pepe. 6Me alingbi zo ni ahunda ye ni na mabe, lo dekite pepe, ngbanga ti so zo so adekite akpa gi mapo ti kota ngu-ingo so pupu ayeke mu ni na nduzu si ayeke yingi ni kirikiri. 7Mara ti zo tongaso, ayeke nzoni lo hinga lo tene, lo lingbi ti wara mbeni ye oko pepe na maboko ti Kota Gbia. 8Lo yeke zo ti be use si lo hinga li ti lo na ye so lo ye ti sara pepe. 9Alingbi ita so ayeke wayere agonda tere ti lo, ngbanga ti so Nzapa azia lo na kota ndo. 10Alingbi ita so ayeke zo ti mosoro agonda tere ti lo, ngbanga ti so Nzapa akiri na lo na kete ndo. Biani, zo ti mosoro ayeke hon ande tongana kongo ti ngonda. 11Lâ asigigi, asu ngangu si ahole pere ti kongo ni; kongo ni ati si pendere ni ahon. Ti zo ti mosoro ayeke nga gi tongaso: fade lo yeke kui si lo do akua ti lo ti zia. 12Ti lo nzoni, zo so akanga be ti lo ngangu na ya ti aye ti tarango be, ngbanga ti so tongana lo hon na ya ni awe, fade lo yeke wara futa; futa ni ayeke fini so Nzapa amu ando zendo ni na azo so aye lo. 13Tongana mbeni ye atara be ti zo, alingbi lo tene pepe: “Nzapa laa ayeke tara be ti mbi so”. Nzara ti sarango sioni ye ayeke gbu be ti Nzapa laoko pepe si Nzapa wani ayeke tara be ti zo oko pepe. 14Me gi nzara ti be ti zo wani laa ayeke tara be ti lo, ayeke gboto lo si ayeke handa lo. 15Tongana nzara ti be ti zo amu ngo awe, ayeke du siokpari. Tongana siokpari ni ahon ndoni awe, ayeke gue na zo na kuâ. 16A-ita ti mbi so mbi ye ala mingi, ala handa tere ti ala pepe. 17Nzoni ye so kue zo ayeke wara gi senge senge na matabisi so kue ayeke nzoni alondo na yayu, na maboko ti Nzapa, lo so asara ye so kue ayeke su na le ti nduzu. Lo yeke sanze pepe, lo yeke yingi pepe si vukongo ndo ayeke na mbage ti lo oko pepe, tongana lo turne tere ti lo. 18Tongana ti so be ti lo wani aye, lo mu na e fini na lege ti tënë ti lo so ayeke taa-tënë, tongaso si e ga tongana akozo zo ti lo na popo ti aye so kue lo sara. 19A-ita ti mbi so mbi ye ala mingi, ala dabe ti ala na tënë so: alingbi zo oko oko azi mê ti lo hio ti ma na tënë, me alingbi lo tene tënë hio hio pepe, lo sara ngonzo hio hio pepe. 20Biani, zo so asara ngonzo ayeke sara ye ti mbirimbiri na le ti Nzapa pepe. 21Ndani laa, ala zia lege ti sarango aye ti potopoto kue nga na lege ti sarango sioni ye kue. Ala yeda na nzoni be na tënë so Nzapa alu na ya ti be ti ala, tënë ni alingbi ti soo ala. 22Ala handa tere ti ala pepe: ala ma tënë ti Nzapa gi na mê pepe, me ala sara ye alingbi na ni. 23Biani, zo so ama tënë ni si lo sara ye alingbi na ni pepe, lo yeke tongana zo so abaa le ti lo so a du lo na ni na ya ti tatara. 24Na peko ti bango le ti lo ni, lo mu lege, lo hon si lo kiri lo girisa wala le ti lo ni ayeke tongana nyen. 25Me zo so agi nda ti ndia mbirimbiri, ndia so ayeke nzoni kue si ayeke zi zo na gbe ti ngbaa, zo ni azia be ti lo kue na ndö ni, lo ma tënë ni si tënë ni ahuru mê ti lo pepe, me lo yeke sara ye alingbi na ni, fade lo yeke baa nzoni na lege ti aye ti lo so lo yeke sara. 26Tongana mbeni zo atene na be ti lo atene, ni yeke voro Nzapa si lo bata yanga ti lo pepe, andaa lo yeke handa tere ti lo wani; vorongo Nzapa ti lo ni ayeke gi senge senge. 27Mbirimbiri vorongo Nzapa so sioni ye oko ayeke daa pepe, ayeke mungo maboko na anyindu nga na awali-mua so ayeke baa pasi; mbirimbiri vorongo Nzapa ayeke nga ti ke sarango aye ti potopoto ti dunia so.


text: 1Mbi Paul laa mbi tokua mbeti so; azo laa airi mbi ti ga watokua pepe. So Nzapa airi mbi ti ga watokua, mbi ma tënë ni na yanga ti mbeni zo pepe, me na yanga ti Jésus Christ wani, lo na Nzapa Babâ so azingo lo na popo ti akuâ. 2A-ita azo ti Christ so kue ayeke ge abongbi na mbi ti tokua mbeti so na a-Eglize ti sese ti Galasii. 3Ayeke nzoni Nzapa Babâ na Kota Gbia Jésus Christ asara nzoni be na ala si amu na ala siriri. 4Jésus aka tere ti lo ndali ti siokpari ti e, ti zi e na ya ti ngoi ti sioni so e yeke daa laso; lo sara tongana ti so be ti Nzapa Babâ ti e aye. 5Gonda ayeke ti lo kpu na kpu! Amen. 6Mbi gi li ti mbi gbaa na ye so ala sara so: gi hio tongaso, ala zia lege ti lo so airi ala na lege ti nzoni be ti Christ so awe ti mu peko ti mbeni nzoni tënë nde! 7Ti tene taa-tënë, mbeni nzoni tënë nde ayeke daa pepe! Mbi tene tënë so, ngbanga ti so ambeni zo ayeke sara titene li ti ala aga kirikiri, ala ye ti buba ya ti Nzoni Tënë ti Christ. 8Tongana mbeni zo afa na ala mbeni nzoni tënë nde na ti so e fa na ala kozoni, ataa ayeke e wani wala mbeni ange so alondo na yayu, ayeke nzoni Nzapa adeba lo! 9E tene tënë so na ala kozoni awe, mbi yeke kiri na ndö ni: tongana mbeni zo afa na ala mbeni nzoni tënë nde na ti so ala ma kozoni, ayeke nzoni Nzapa adeba lo! 10Mbi yeke gi lege fadeso titene azo agonda mbi? Oko pepe, mbi ye titene Nzapa laa agonda mbi. Mbi yeke gi ti ga nzoni na le ti azo? Tongana mbi yeke gi fade titene azo agonda mbi, andaa mbi yeke zo ti kua ti Christ pepe. 11A-ita, mbi tene na ala, mbi tene: Nzoni Tënë so mbi yeke fa alondo na zo pepe. 12Mbeni zo laa afa Nzoni Tënë ni na mbi pepe, mbeni zo nga laa afa nda ti Nzoni Tënë ni na mbi pepe, me Jésus Christ wani laa asara si mbi hinga ni. 13Biani, a-ita, ala ma tënë ti sarango ye ti mbi na ndembe so mbi yeke voro ando Nzapa tongana ti azuife. Ala hinga so mbi sara ando ngangu mingi na Eglize ti Nzapa si mbi ye nga ti buba Eglize ni biani. 14Na lege ti vorongo Nzapa ti azuife, amba ti mbi azuife so ngu ti mbi na ala ayeke oko, mbi hon ala kue. Mbi yeke na nzara mingi ti sara ye alingbi na aye ti akotara ti e. 15So mbi de na ya ti mama ti mbi, Nzapa azia mbi nde, lo iri mbi na lege ti nzoni be ti lo. Na ndembe so Nzapa aye 16ti fa Molenge ti lo na mbi titene mbi hinga lo si mbi fa Nzoni Tënë ti lo na azo ti amara nde, mbi hunda na wango na mbeni zo pepe. 17Mbi gue nga na Jérusalem pepe ti baa azo so ayeke awatokua kozo ti mbi. Me mbi gue hio na sese ti Arabii, na pekoni, mbi kiri na gbata ti Damas. 18Ngu ota na pekoni, mbi gue na Jérusalem ti baa Pierre titene e na lo e hinga tere. Mbi ngba na ndo ti lo lango baleoko na oku. 19Mbi baa mbeni watokua nde pepe, me zo so mbi baa lo ayeke gi Jacques, ita ti Kota Gbia. 20Tënë so mbi su na mbeti na ala so ayeke taa-tënë: na le ti Nzapa, mbi yeke tene mvene pepe. 21Na pekoni, mbi gue na sese ti Sirii na ti Silisii. 22Na ndembe ni so, azo ti a-Eglize ti Christ so ayeke na Judée ade ti baa le ti mbi laoko pepe. 23Ala ma gi tënë so azo atene: “Koli so ayeke sara ando ngangu na e so, fadeso lo yeke fa na azo tënë ti mabe so lo ye ando ti buba lege ni so.” 24Nilaa, azo ti Christ ayeke gonda Nzapa ndali ti mbi.


text: 1Fadeso, azo so aga oko na Jésus Christ awe, ngbanga ayeke na li ti ala mbeni pepe. 2Biani, Ndia ti Yingo ayeke mu fini na zo na lege ti gango so zo ni aga oko na Jésus Christ. Ndia ti Yingo ni azi mbi na gbe ti ndia ti siokpari nga na ti kuâ awe. 3Ndia ti Moïse alingbi ti sara ye so lani pepe, ngbanga ti so aye so atia na ya ti fini ti zo akanga lege na ndia ti sarango ni, me Nzapa asara ni: lo tokua Molenge ti lo wani so amu tere ti zo – tere so ayeke tongana ti zo ti siokpari – titene lo zi azo na ya ti siokpari. Na lege so, Nzapa afâ ngbanga na ndö ti siokpari so ayeke sara kua na ya ti tere ti zo. 4Nzapa asara ye so titene e sara ye ti mbirimbiri so Ndia ahunda na e na ngangu ti sara; e so e yeke sara ye alingbi na asioni nzara ti be ti e mbeni pepe, me alingbi na ye so Yingo aye. 5Biani, azo so ayeke sara ye alingbi na asioni nzara ti be ti ala, be ti ala kue ayeke gi na ndö ni; me ala so ayeke sara ye alingbi na ye so Yingo aye, be ti ala kue ayeke gi na ndö ti aye ti Yingo. 6Asioni nzara ti be ti zo ayeke gue na lo na kuâ; me zo so be ti lo ayeke gi na ndö ti ye so Yingo aye, fade lo yeke duti na fini nga na siriri. 7Azo so be ti ala ayeke gi na ndö ti asioni nzara ti be ti ala, ala yeke awato ti Nzapa; ala ke ti sara ye alingbi na Ndia ti Nzapa, ala lingbi nga ti sara ni oko pepe. 8Azo so ayeke sara ye alingbi na asioni nzara ti be ti ala, be ti Nzapa alingbi ti nzere na ala pepe. 9Ti ala, ala yeke sara ye alingbi na asioni nzara ti be ti ala pepe, me ala yeke sara ye alingbi na ye so Yingo aye, ngbanga ti so Yingo ti Nzapa ayeke duti na be ti ala. Tongana zo ayeke na Yingo ti Christ pepe, lo yeke zo ti Christ pepe. 10Tongana Christ ayeke na be ti ala, Yingo ti lo ayeke sara si ala duti na fini, ngbanga ti so, na le ti Nzapa, ala ga azo ti mbirimbiri awe, ataa so tere ti ala aduti ti ku gi kuâ ndali ti siokpari. 11Nzapa azingo Jésus na kuâ. Tongana Yingo ti Nzapa ayeke duti na be ti ala, fade Nzapa so azingo Jésus Christ na kuâ ayeke sara titene tere ti ala so ayeke kui kuingo so aduti na fini na lege ti Yingo ti lo so aduti na be ti ala. 12Ndani laa a-ita, ambeni ye ayeke daa so alingbi e sara ni, me e yeke sara ni ndali ti asioni nzara ti be ti e pepe: ti duti na fini na lege ti anzara ti be ni. 13Tongana ala yeke duti na fini na lege ti asioni nzara ti be ti ala, fade ala yeke kui; me na lege ti Yingo, tongana ala zi na ya ti fini ti ala asioni sarango ye ti ala ti zo, fade ala yeke duti na fini. 14Biani, azo so Yingo ti Nzapa ayeke fa lege na ala, ala yeke amolenge ti Nzapa. 15Yingo so ala wara ayeke Yingo ti sarango ala na ngbaa pepe, Yingo ti ziango mbeto na be ti ala pepe, me Yingo so ayeke sara titene ala ga amolenge ti Nzapa. Na lege ti lo, e yeke dekongo na Nzapa, e tene: “Abba!”, so ti tene “Babâ!” 16Yingo-Vuru wani laa ayeke tene na yingo ti e, atene: e yeke amolenge ti Nzapa. 17So e yeke amolenge ti Nzapa, e yeke wara nga anzoni ye ti lo so lo mu zendo ni na azo ti lo; e na Christ laa e yeke wara anzoni ye ni. Biani, so e na Christ e yeke baa pasi legeoko so, fade e na lo nga, e yeke duti na ya ti gonda ti lo. 18Mbi baa mbi tene, apasi so e yeke baa laso so, a lingbi ti haka ni na gonda ti Nzapa pepe, gonda so lo yeke fa ni na le ti e gbanda so. 19Aye so kue Nzapa asara ayeke na nzara mingi ti ku ti baa amolenge ti Nzapa so lo yeke fa ande ala polele. 20Andaa aye ni ati na gbe ti buba ye awe. Aye ni wani laa ayeda ti ti pepe, Nzapa laa azia ala titene ala ti. Me aye ni angba lakue ti ku, 21ngbanga ti so fade a yeke zi ala na gbe ti ye so ayeke sara ala na ngbaa si ayeke buba ala so. Tongaso ala yeke li na ya ti gonda so ayeke ti amolenge ti Nzapa so asigigi na gbe ti ngbaa. 22Biani, e hinga so laso, aye ti dunia so kue Nzapa asara ayeke baa pasi si ala yeke dema tongana wali so ayeke du molenge. 23Gi aye ti dunia oko pepe si ayeke dema: e so e wara Yingo tongana kozo nzoni ye so Nzapa amu na e, e nga, e yeke dema na ya ti be ti e ti ku titene Nzapa asara si e ga amolenge ti lo, so ti tene lo zi e na gbe ti ngbaa, e na tere ti e kue. 24Andaa Nzapa asoo e na kuâ awe gi na lege so e zia be ti e ti ku ye so lo mu na e. Me ye so zo azia be ti lo ti ku ni, tongana lo baa ni awe, lo lingbi ti kiri ti zia be ti lo ti ku ni pepe. Tongana zo abaa ye awe, fade lo yeke kiri ti zia be ti lo ti ku ni? 25Me tongana e zia be ti e ti ku ye so le ti e ade ti baa pepe, fade e yeke kanga be ti e ti ku ni. 26Yingo-Vuru nga ayeke mu maboko na e, e so e de ti kpengba pepe so. Biani, e hinga ti sambela na legeni pepe, me Yingo wani ayeke sambela ndali ti e, lo yeke dema na lege ti atënë so zo alingbi ti tene pepe. 27Nzapa so ayeke baa ya ti be ti zo ahinga ye so Yingo aye. Biani, Yingo ayeke sambela ndali ti azo ti Nzapa na lege so Nzapa aye. 28E hinga so, ye kue abongbi ti sara nzoni na azo so aye Nzapa, azo so lo iri ala na lege so be ti lo aye. 29Biani, azo so Nzapa asoro ala kozoni, lo leke na be ti lo kozoni ti sara si ala ga tongana Molenge ti lo, tongaso si Molenge ni aga yaya ti a-ita mingi. 30Azo so Nzapa aleke ye so kozoni na be ti lo ndali ti ala, lo iri nga ala, ala so lo iri ala, lo sara si ala ga nga mbirimbiri, ala so lo sara si ala ga mbirimbiri, lo gonda nga ala. 31Tongaso, fade e yeke tene nyen na ndö ti tënë so? Tongana Nzapa ayeke na e, zo wa laa alingbi ti ke e? 32Nzapa agbanzi Molenge ti lo na e pepe, me lo ka lo ndali ti e kue; fade lo yeke ke ti mu na e aye kue tongana nyen? 33Azo so Nzapa asoro ala awe so, zo wa laa alingbi ti bi tënë na li ti ala? Zo oko pepe, ngbanga ti so Nzapa asara si ala ga mbirimbiri awe. 34Zo wa laa alingbi ti fâ ngbanga na li ti ala? Zo oko pepe, ngbanga ti so Jésus Christ akui awe si na pekoni, lo zingo na kuâ, lo yeke duti na tere ti Nzapa, na mbage ti maboko ti lo ti koli si lo yeke sambela ndali ti e. 35Zo wa laa alingbi ti kangbi e na ndoye ti Christ? Pasi, wala mbeto, wala aye ti ngangu, wala nzara, wala dutingo na ye pepe, wala ye ti sioni so ayeke hara e wala kuâ? 36Tongana ti so Mbeti ti Nzapa atene: “Lakue, ti londo na ndaperere ngbii asi na lakui, azo ayeke gi e ti fâ e ndali ti mo; azo ayeke baa e tongana ataba so a yeke gue na ala na ndo ti fango ala.” 37Me na ya ti aye so kue, e hon na ngangu ndali ti Jésus so aye e. 38Biani, mbi hinga so mbeni ye ti kangbi e na ndoye ti Christ ayeke daa pepe: ataa kuâ, ataa fini, ataa a-ange, ataa angangu yingo so ayeke sara komandema, ataa aye ti fadeso, ataa aye ti kekereke, 39ataa angangu ti nduzu, ataa angangu ti gbe ti sese, ataa mbeni ye oko so Nzapa asara, mbeni ye oko alingbi ti kangbi e pepe na ndoye so Nzapa afa na e na lege ti Jésus Christ, Kota Gbia ti e.